GUURKA TURXAAN-BIXINTA NOLOSHA QOYSKA\nSida uu imaam Abuu Xaamid Al-Gasaali (Eebbe ha’u naxariisto eh) ku qoray kitaabkiisii (Ixyaa’ Culuumid-Diin), ninku kolka uu guursanayo, waxaa waajib ku ah inuu fiiro u yeesho, ushana dhexda u qabto laba iyo toban arrimood oo muhiim ah, kalana ah:.\n1- Waliimada (Sabta=Alla-bariga) la sameeyo habeenka aqalgalku waxa weeye sunno, waxaanad ka garan kartaa xadiis saxiix ah oo laga weriyey Aanas ibni Maalik (Alla haka raalli noqdee) oo ahaa: (Rasuulka “Sallallaahu calayhi wasallam” ayaa C/Raxmaan ibnu Cowf (RC) ku arkay raad jaalle ah, makaasuu weydiiyey: “Waa maxay waxaani?”, suu C/Raxmaan yiri: “Islaan baan ku guursaday iniin muggeed oo dahab ah”, markaas buu Rasuulku “Sallallaahu calayhi wasallam” yiri: “Eebbe hakuu barakeeyo” una raaciyey: “Waliimo samee Ri’ba allaha ka dhigee”.\n2- Edeb uu kula dhaqmo iyo dhibkeeduu u dulqaato:- Ninku kolka uu guursado waxaa laga doonayaa inuu wax ka beddelo dhaqankiisa iyo akhlaaqdiisa, kana gudbo dhallinyaranimadii iyo fowdadii uu ku noolaan jiray kolkuu naftiisa uun mas’uul ka ahaa, uuna is dareensiiyo in fal kasta oo ka dhacaa uu saameynayo la-wadaagaha cusub ee noloshiisa. Eebbe waxa uu Aayaddiisa Qur'aanka ku yiri: (Wanaagna “haweenkiinna” kula noolaada) (Suurat An-Nisaa:19). Dardaaran uu Nabigu (Sallallaahu calayhi wasallam) bixiyo intaanu Eebbe oofsan waxa ugu dambeeyey: (Salaadda Salaadda,,, iyo waxay midigtiinnu hanatay “Addoomada” dusha haka saarina waxaanay awoodi karin. Alla Alla Haweenka,,, maxaabiis weeye gacmaha idiinku jira, Eebbaad ka amaaneysateen, xubnohooda tarankana waxaad ugu xalaashateen kelmadda Eebbe). Waxaa la weriyey in ninkii ku sabra edebdarrida ooridiisa uu Eebbe siiyo ajar lamid ah nabi Ayuub kii uu siiyey kolkuu ku sabray imtixaankii la geliyey, naagtii ku sabarta edebdarrida ninkeedana uu Eebbe siiyo abaalmarin u dhiganta tuu siiyey Aasiya oo ahayd xaaskii Fircoon).\n3- Dulqaadka oo uu ugu daro kaftan iyo faracayaar:- Kaftanka iyo faracayaarku way farxad geliyaan dumarka, Rasuulkuna (Sallallaahu calayhi wasallam) wuu la kaftami jiray haweenkiisa. Waxa la weriyey inuu Rasuulku (Sallallaahu calayhi wasallam) la orotami jiray Caa’ishah (RC) oo ay marna ka orodbadin jirtay, markuu asagu ka orodbadiyana dhihi jiray tii hore u qaado. Haddaba ninka waxaa laga doonayaa in kolkuu haweeneydiisa la joogo iska bi’iyo adadayga, ulana ciyaaro sidii inu carruur yahay, kolkuuse raggiisa dhexjoogo muujiyo ragannimadii looga bartay.\n4- Inaanu ku talaxtegin kaftanka iyo faracayaarka:- Waa inaanu jilayciisa iyo faracayaarkiisu noqon kuwii edebdarro islaanta bara, gaarsiiyana heer ay isagiiba qiimayn weydo, maxaa yeelay wax kasta oo xadkooda dhaafaa lidkooday isu beddelaan. Haddaba waa inuu (sida dhakhtarkuba daawada ugu qiyaaso qofka uu dabiibayo) xaaskiisa u jilicsanaadaa, ha yeeshee jeexdaa xuduud aanay ka gudbi karin, si aanay dembi ugu xambaarin ama ragannimadiisa u xaqirin.\n5- Masayr dhexdhexaad ah:- Waa inaanu ninku ka seexan arrimaha khatartooda leh, isla markaasina waa inaanu ka shakiyin wax kasta, iskuna deyin inuu ka salgaaro saqiir iyo kabiir. Rasuulku (Sallallaahu calayhi wasallam) kol uu safar ka yimid welina aanu magaalada soogelin, waxa uu amar ku bixiyey inaan dumarka habeennimo guryaha loo garaacin, laba nin oo amarkiisa ka tallaabsadayna kolkay guryahoodii tageen waxay ku arkeen “wax aanay jecleysan”. Masayrku waa wax loo baahan yahay, oo waa inaanu ninku u deyn inay wax waliba u dhacaan siday doonaan. Bal ila eega xadiiskaan: Rasuulku (Sallallaahu calayhi wasallam) waxa uu yiri: (Habeenkii la’i dheelmiyey waxaan Jannada ku arkay guri weyn ooy daaraddiisa jaariyadi joogto, markaas baan iri: “Yaa iska leh gurigaan?”, waxana la’i yiri: “Cumar baa iska leh”, kolkaas baan damcay inaan eego dhexdiisa, waxase aan soo xusuustay masayrkaaga Cumarow). Markaasuu Cumar ooyay isagoo leh: (Ma adigaan kaa masayrayaa Rasuulkii Allow). Diinteenna Islaamku waxa ay qabtaa inaanay haweneydu gurigeeda ka bixin haddaanay ninkeeda amar ka haysan, kolka ay baxaysana ay jirto arrin muhiim ah oo kalliftay bixitaankaasi.\n6- Marasho iyo Masruuf dhexdhexaad ah:- Ninku waa inaanu xaaskiisa baahi iyo arrad ku dilin, isla markaasina waa inaanu ku cayaarin maalka Eebbe siiyey. Ilaah waxa uu Aayaddiisa ku yiri: (Cuna oo caba hana ku cayaarina, Eebbe ma jecla kuwa xoolohooda ku cayaara eh) (Suurat Al-Israa:29). (Gacantaadana luqunta haku xiran hana wada kala bixin). Micnaha Aayaddu waxa weeye, war bakhiilnimada badanna iska daa, xoolahaagana bidix iyo midig ha’u daadin. Rasuulku (Sallallaahu calayhi wasallam) wuxuu yiri: (Diinaar aad Eebbe jidkiis “Jihaad” ku bixisay, diinaar aad Addoon xorayntiisa loogu haysto siisay, diinnaar aad ruux sabool ah ku saddaqaysatay iyo diinaar aad xaaskaaga siisay, waxaa ugu ajar badan ka aad xaaskaaga siisay). Xadiiska waxaa soo saaray Muslim waxaana laga weriyey Abuu Hureyra.\n7- Baris iyo barasho arrimaha la xiriira Caadada:- Waa inuu xaaskiisa baraa Caadada iyo waxyaabaha ka dhalan kara, gaar ahaan kuwa la xiriira nadaafadda iyo salaadda siday u qallayn lahayd. Waa inuu u sheegaa in hadduu dhiiggu ka istaago salaadda Maqrib kahor hal rakco intii laga tukadaba ha noqotee, ay markaasi waajib ku tahay inay qallayso salaaddii Duhur iyo tii Casir ee tegey, hadduu dhiiggu ka joogsadana salaadda Subax waxyar kahor ay markaasi waajib ku tahay inay qallayso salaaddii Maqrib iyo tii Cishe labadaba. Haddii haddaba ninku aanu hawlahaasi garanayn waa inuu culimada soo weydiiyaa dabeetana iyada gaarsiiyaa amaba ay labadoodu isu raacaan, marnabase lama oggola inay keligeed iska baxdo iyadoon amar isaga ka haysan. Waxa kale oo jira in dadka aqoontoodu gaaban tahay qaarkood ay khuraafaad iyo kutiri-kuteen ka aaminsan yihiin dhiigga Caadada, waxyaabahaasi oo dhanna waa inuu kala dagaallamaa xaaskiisa.\n8- Dumarka badan oo uu caddaalad wax ugu qaybiyo:- Ninku hadduu dhowr xaas qabo, waa inuu si caddaaladi ku jirto wax ugu qaybiyo. Kolkuu dal kale amaba deegaan kale u safrayo, doonayana inuu mid kamid ah dumarkiisa sii kaxaysto, waa inuu u qori tuuraa sida uu Rasuulkuba (Sallallaahu calayhi wasallam) yeeli jiray. Haddii habeen uu middood la baryi lahaa ka baaqdana, waxa ku waajib ah inuu dib uga gudo. Rasuulkeenna suubbani (Sallallaahu calayhi wasallam) kolkuu xanuunsanaa ooy ajashiisii soo dhowaatay, waxaa lagu wareejin jiray oo uu midba habeen la baryi jiray dumarkiisa, inkastoo uu Caa’ishah ugu jeclaa. Isagoo xaalkiisu sidaa yahay buu maalin weydiiyey dumarkii: (Xaggeen ahay berrito?), markaas midbaa garatay ulajeeddadiisa oo tiri: “Wuxuuu doonayaa inuu idin weydiiyo maalintii Caa’ishah waa goorma”. Haweenkii kolkaas bay yiraahdeen: “Rasuulkii Allow idan baan kuu siinnay inaad guriga Caa’ishah iska joogto maxaa yeelay waa kugu dhib in habeen walba meel laguu xambaaro”, markaas buu yiri: “Ma raalli baad ka tihiin sidaas”, say yiraahdeen: “Haah”, markaas buu yiri: “Ii duwa gurigii Caa’isho”.\n9- Isafgaranwaa iyo Dagaal aloosma:- Haddii ninka iyo xaaskiisu ismaandhaafaan oo dhibaato ay xallin waayaan timaado, waxay diintu qabtaa in la saaro laba garsoore; mid ka socda qaraabada ninka iyo mid ka socda qaraabada naagta, si ay u eegaan arrinka meesha yaal iyo siday dib-u-heshiisiin uga dhex dhalin lahaayeen labada ruux, hadday wanaag doonayaanna Ilaah baa waafajinaya. Haddii haddaba ay belaayadu ka socoto dhanka naagta oo aanay dooneyn wanaag kuwada noolaasho waxa loogu yeeraa (Naashiso). Naashisada iyo naagta aaan salaadda tukan, waxa loo baahan yahay inuu ninku waaniyo, u digo, cabsiiyo, dhowr habeenna dhabarka u jeediyo (waa gogosha uune ma’aha inuu guriga oo dhan uga guuro). Hadduu intaa wax uga keeni waayana, waa inuu markaa garaacaa. Garaacuse waa inuusan ahaan mid xanuujiya, waana in aanu wejiga ka garaacin, laf ka jebin, dhiigna ka keenin. Rasuulka (Sallallaahu calayhi wasallam) waxa la weydiiyey: (Muxuu yahay xaqqa ay naagtu ninkeeda ku leedahay?), markaas buu ku jawaabay: (Inuu quudiyo hadduu quuto, inuu dhar u iibiyo hadduu asba iibsado, inaanu wejiga ka cayn kana garaacin, inaanu dil dhaawaca dilin, hadduu ka guurayana gogosha uun kudhex guuro).\n10- Asluubta Galmada:- Kolka uu ninku xaaskiisa u tegayo, waxaa sunno ah inuu ku billaabo magaca Eebbe iyo duco. Ibnu Cabbaas (RC) waxa uu Rasuulka (Sallallaahu calayhi wasallam) ka weriyey inuu yiri: (Hadduu midkiin kolka uu xaaskiisa u galmoonayo yiraahdo “Allahayow shaydaan inaga fogee, waxaad ina siisana ka fogee”, hadday ubad isu dhalaan shaydaan ma dhibo). Ninku waa in aanu u galmoon xaaskiisa iyada oo caada qabta, waase uu istiimin karaa oo xitaa gacanteeda biyaha isaga saari karaa, waxbuu la cuni karaa, la seexan karaa, mase u galmoon karo. Galmada koowaad iyo tan labaad dhexdooda waa inuu geedkiisa mayraa. Hadduu isku dhadhabo waxa wanaagsan inuu horta intuu kaadihaysta faaruqiyo dabeeto geedka mayro intaanu gabadha utegin. Kolkay ninka iyo xaaskiisu kala dhergaan, intay weyseystaan bay seexan karaan iyagoon janaabadii ka qubaysan. Waxa xitaa Caa’ishah (RC) laga weriyey inuu Nabigu (Sallallaahu calayhi wasallam) seexan jiray isagoo janaaba qaba, jirkiisana aan kabbo biyaa marin. Qofku isaga oo janaabo qaba lama oggola inuu xiirto, ciddiya jarto, bir jirkiisa taabsiiyo, dhiigna iska keeno, maxaa yeelay qaybahaasi jirkiisa ka baxay daahir ma’aha, Aakhirana kolka jirku isu soo uruurayo waxay imaanayaan iyaga oo janaabo qaba. Haddaynu u nimaado arrinta ku saabsan inuu ninku geedkiisa kala bixi karo xaaskiisa intaanay biyuhu ka imaan, waxa arrintaasi ka dhalatay dood fara badan, ha yeeshee waxaa jira xadiis saxiix ah oo laga weriyey Jaabir ibni C/laahi (RC) oo oranaya: (Waan kala bixi jirnay xilligii Rasuulka “Sallallaahu calayhi wasallam”, isagoo Qur’aanku degayo) ama Ã¢â‚¬“ waa siduu Muslim u qoraye- (Waan kala bixi jirnay, kolkii Nabiga “Sallallaahu calayhi wasallam” loo sheegayna nagama aanu reebin). Muslim waxa kale oo uu qoray xadiis laga weriyey isla Jaabir (RC) oo ah: (Ninbaa u yimid Rasuulka “Sallallaahu calayhi wasallam” kuna yiri: Jaariyad baa ii joogta noo adeegta, geedaha Timirtana inoo waraabisa, aniguna waan soo kormeeraa, mana jecli inay uuraysato, markaasuu Rasuulku “Sallallaahu calayhi wasallam” yiri: “Kala bax haddaad doonto, wixii loo qoray uunbaa u imaan doonee”. Ninkii kolkuu muddo maqnaa buu Rasuulka “Sallallaahu calayhi wasallam”mar kale u yimid, kuna yiri: “Jaariyaddii uurbay qaadday”. Rasuulka ” Sallallaahu calayhi wasallam” baa markaa ugu jawaabay: “Waan kuu sheegay in wixii loo qoray ay u imaan doonaan”).\n11- Asluubta Ubad dhalista:- Ninka carruur dhalaya waxaa laga doonayaa shan waxyaabood oo kala ah:\n- In aanu aad ugu farxin wiilka u dhashay, kana murugoon gabadha, maadaama aanu garanayn kan labadooda u wanaagsanaan doona. Imisaa ruux wiil dhalay, dhibaatada uu usoo hooyey awgeed ku hammiyey hadduu ka dhiman lahaa, ama beddelkiisa gabari u dhalan lahayd. Waxaa la weriyey inay habla-korintu Eebbe xaggii kaga ajar badan tahay wiilal korinta. Ibnu Cabaas (RC) waxa uu Rasuulka (Sallallaahu calayhi wasallam) ka weriyey xadiis micnihiisu yahay: (Qofkii laba gabdhood dhala ooy nololi ku sinto intuu wanaag kaga barbaariyo, una roonaada, iyagaaba Jannada geliya). Waxaa la weriyey in qofka carruurtiisa adeeg suuqa uga keenaa uu lamid yahay qof saddaqo u keenay. Haddaba kolkuu hordhigo haku billaabo baa la yiri hablaha, maxaa yeelay qofkii gabar ka farxiyaa waxa uu lamid yahay qof Alla-ka-cabsi u ooyay, qofka cabsidiisa u ooyana Eeebe jirkiisa Cadaab waa uu ka xaaraantinimeeyaa.\n- Inuu ku addimo dhegta dhallaanka u dhashay. Waxaa habboon inuu uga addimo dhegta midig, uga aqimo dhegta bidix, hadal barisna uga billaabo Laa Ilaaha illal-Laah, maalinta toddobaad ee dhalashadiisana buuryada ka jaro (gudo).\n- Inuu wiilka u bixiyo magac wanaagsan. Rasuulka (Sallallaahu calayhi wasallam) waxaa laga weriyey inuu yiri: (Haddaad magac bixineysaan Cabdiyeeya). Xadiiska micnihiisu waxa weeye u bixiya wiilashiinna magacyada ka billowda Cabdi sida; Cabdullaahi, Cabdur-Raxmaan, Cabdul-Qaadir, iwm. Waxa kaloo laga weriyey: (Eebbe magacyada waxa uu ugu jecelyahay Cabdullaahi iyo Cabdir-Raxmaan). Waxaa kaloo Rasuulku (Sallallaahu calayhi wasallam) yiri: (Maalinta Qiyaamaha waxa la’idinkugu yeerayaa magacyadiinna iyo magacyada aabbayaashiine, magacyo wanaagsan la baxa). Gabadha lafteeda magac wanaagsan waa in loo bixiyaa.\n- Inuu wiilka ugu waqlalo laba neef oo ari ah, gabadhana hal neef. Waxaa weliba habboon inuu maalinta toddobaad intuu timaha ka xiiro, saddaqeeyo miisaankooda oo dahab ama qalin ah.\n- Inuu ugu af-billaabo Timir ama Xalwo. Asmaa’ binti Abii-Bakr (RC) oo ahayd Caa’ishah (RC) walaasheed iyo xaaskii saxaabigii weynaa Subayr ibnu Cawwaam (RC), waxaa laga weriyey: (Cabdullaahi ibnu Subayr baan ku dhalay “Qubaa’””””, markaas baan intaan Rasuulka “Sallallaahu calayhi wasallam” u keenay, dhabta u saaray, markaas buu dalbaday in Timir loo keeno, oo intuu calaaliyey afka ugu tufay).\nFurriinka:- Inkasta oo furriinku Diinta ku bannaan yahay, haddana waa wax Eebbe banneeyey kuu ugu neceb yahay. Furriinku waxa weeye dhibaato loo geysto qofka la furayo, in qofka la dhibaateeyana waxa ay bannaan tahay oo keliya kolka uu la yimaado dembi uu ku mutaystay amaba kolka ay khasab ku tahay kan wax dhibaateynaya. Waxa uu Eebbe Aayaddiisa ku leeyahay: (Hadday war idinka maqlaan “haweenku”, ha’u raadinnina waddo aad ku furtaan) (Suurat An-Nisaa: 34). Haddii ninka aabbihii ku khasbo inuu naagtiisa furo, waa inuu furaa iyadoo loo daliishanayo xadiiska ibnu Cumar oo ah: (Waxaan qabay naag aan jeclaa, aabbahay baase necbaa oo igu amri jiray inaan iska furo, markaas baan arrinkii gaarsiiyey Rasuulka “SCW”, suu igu yiri: “Ina Cumarow iska fur naagta”). Haddaba waa inuu xaqqa waalidkii ka hormariyaa kan xaaskiisa, kol hadduu waalidku leeyahay iska furna waxay u badan tahay inuu ku arkay xumaan uusan ninkeedu (inanka qabaa) ku arag. Waxa uu Eebbe leeyahay: (Haka saarina guryohooda iyaguna yaanay kabixin inay xumaan muuqata la yimaaddaan maahee) (Suurat Ad-Dalaaq: 1). Haddiise xumaantu ka timaado dhanka ninka ooy haweeneydu damacdo inay iska furto, waxay kula heshiin kartaa inay xooluhuu ku bixiyey dhammaantood ama qaar kamid ah madax furasho ugu celiso, sidaasina ku furo, waase inaanu dalban wax ka badan intuu bixiyey. Islaantii ninkeeda “ifur” tiraa isagoon wax dhibaata ah u geysan, ha ogaato inaanay Janno raja ka qabin, waxaana taa loo daliishanayaa xadiiska Rasuulka (Sallallaahu calayhi wasallam) oo ah: (naagtii ninkeeda weydiisata furriin iyadoon wax dhibaata ahi dhex marin, janno waa ka xaaraan). Ninku kolka uu xaaskiisa furayo waa inuu afar waxyaabood tix-geliyaa:-\n- Inuu furo kolkay caadada ka qubaysato, ha yeeshee aanu weli u galmoon, maxaa yeelay waxa markaa laga yaabaa in uur kusoo baxo, ciddadeediina ay sidaa ku dheeraato, hadday taasi dhacdana waa inuu soo celiyaa. Daliilka arrinkaasina loo soo qaadanayaa waa sidatan: Ibnu Cumar baa islaan uu qabay furay iyadoo caada qabta, markaas buu Rasuulku (Sallallaahu calayhi wasallam) ku yiri Cumar (RC): (U sheeg “wiilkaaga” ha soo celiyee intay ka dhaqanayso, dabeeto caada kale kaga dhacayso oo ka dhaqanayso, markaa kedibse hadduu doono ha furo hadduu doonana ha haysto). Waana xadiis saxiix ah oo laga weriyey ibnu Cumarka laftiisa.\n- Inuu ku furo hal dalqad, si uu usoo ceshado hadday u caddaato inuu khaldamay, haddiise uu saddex ku furo waxaa laga yaabaa inuu gefkiisa garawsado isagoon meel uu ka noqdo joogin, oo ay tahay markaasi inuu sugo ilaa nin kale intuu ka guursado, dabeeto ka furayo. Waxa Diinta ku xaaraan ah in ninka loo xalaaleeyo naagtuu furay (Nin intuu guursado dabeeto furo iyadoy niyad ka tahay inuu kii hore oo saddexda ku furay u xalaaleeyo). Miyaanay suurtagal ahayn inay ninka dambe ka hesho wax aanay ku heysan kii hore?, sidaasina furriinka kaga hortagto ninkeeda dambena ku adkaysato?. Dhibkaasoo dhan miyaanay dhigin saddexdii dalqadood ee la’is daba dhigay?.\n- Kolkuu furayo, inuu si deggan oon qaylo iyo buuq lahayn ugu sheego sababta uu u furayo, laabtana ugu dejiyo hadiyad ka yaraysa qalbi-jabka iyo murugada uu ku keenayo kala-taggaasi, hadduu jiray meher ugu harsanaana degdeg u siiyo.\n- Inaanu sirteeda ka sheekeyn kolkuu guursado iyo kolkuu furayo intaba, ninkii sidaa yeelana hoog iyo halaag baa u dambayn. Waxa uu Muslim weriyey inuu Rasuulku (Sallallaahu calayhi wasallam) yiri: (Khiyaano midda ugu weyn Eebbe agtii maalinta Qiyaamaha waxa weeye inuu ninku u xod sheegto xaaskiisa, iyana u xod sheegato, dabeetana waxay ku sireysatay uu ka sheekeeyo oo faafiyo).\nWaxaa haweeneyda waajib ku ah inay ninkeeda daacad u ahaato una yeesho wax kasta oo uu ka dalbado, aan ka ahayn inay Eebbe ku caasido. Haddaba xaqqa uu ninku ku leeyahay naagtiisu waa wax aad u weynoo haddii ayan gudan gaarsiin kara Naar, hadday gudatana Janno ku geleyso. Waxaa Rasuulka (Sallallaahu calayhi wasallam) laga weriyey inuu yiri: (Naag kasta oo dhimata ninkeedoo raalli ka ah, Jannaday gashaa). Waxaa la sheegay in ayaamihii Rasuulka (Sallallaahu calayhi wasallam), nin safrayey uu naagtiisa amar ku siiyey inaanay kasoo degin dabaqa sare oo ay ku jirtay, isagoo aabbeheedna dabaqa hoose ku jiray. Dabeeto aabbihii baa bukooday, markaas bay Rasuulka (Sallallaahu calayhi wasallam) u dirtay dad si uu ugu oggolaado inay aabbeheed usoo degto. Markuu Rasuulku (Sallallaahu calayhi wasallam) ogaaday amarkii ninkeedana waxa uu ku yiri: (Ninkaaga hadalkiisa yeel). Aabbihii waa uu dhintay, say mar kale Rasuulka (Sallallaahu calayhi wasallam) amar weydiisatay, saa wuxuu ku yiri: (Ninkaaga amarkiisa yeel). Kolkii aabbihii la duugay buu Sallalaahu Calayhi Wasallam ergo usoo diray ugu bishaareysa in Eebbe ugu dembi dhaafay aabbeheed amarkii ninkeeda ooy yeeshay awgii.\nWaxa uu Rasuulku (Sallallaahu calayhi wasallam) yiri: (Naagtu hadday shanta tukato, bisha soonto, cambarkeeda dhawrto, ninkeedana amarkiisa fuliso, waxay gashaa Jannada Eebbeheed). Caa’ishah (RC) waxaa laga weriyey inay tiri: (Gabar baa Rasuulka “Sallallaahu calayhi wasallam” u timid, markaas bay ku tiri: “Rasuulkii Allow gabar baan ahay lasoo doontay, mana jecli guurka eh muxuu yahay xaqqa uu ninku naagtiisa ku leeyahay?. Markaas buu yiri: “Hadday madaxa ilaa gondaha carun kaga yaal leefid ku dhammaysana gudi kari mayso xaqqa uu ku leeyahay”. Markaas bay tiri: “Miyaanan markaa guursanayn?”, suu ku yiri: “Mayee guurso isagaa kuu khayr badane”). Ibnu Cabbaas (RC) waxa uu yiri: (Naag baa u timid Rasuulka “Sallallaahu calayhi wasallam”, kuna tiri: “Waxaan ahay naag madax-bannaan ah, waxanan doonayaa inaan guursado, ee muxuu yahay xaqqa ninku?”. Markaas buu ku yiri: “Xuquuqda ninku uu ku leeyahay xaaskiisa waxaa kamid ah in hadduu doono inuu u galmoodo iyadoo Rati dushii saaran aanay ka diidin). Riwaayad kale waxay leedahay: “Ninku hadduu xaaskiisa u yeero haka yeesho, xitaa hadday Tinnaar muufo ku dubayso”.\nHaweeneydu waa inaanay guriga cidna wax ka siin ninkeedoon oggolayn, hadday saa yeeshana isna ajarkii buu helayaa iyana dembigii. Waxaa kale oo uu ku leeyahay inaanay soon sunno ah soomin isagoon u oggolaan, hadday soontana gaajo iyo harraad waxan ahayn ka heli mayso. Hadday guriga amar la’aan ka baxdana Malaa’ikta ayaa naclad ka deyn weyda ilaa ay guriga kaga soo noqoto ama ka towba keento).\nRasuulku (Sallallaahu calayhi wasallam) waxa uu yiri: (Haddaan qof ku amri lahaa inuu u sujuudo qof kale, naagta ayaan ku amri lahaa inay ninkeeda u sujuuddo, xaqqa uu ku leeyahay weynaantiisa awgeed). Waxa kale oo uu yiri: (Naagi waxay wejiga Eebbeheed ugu dhowdahay kolkay gurigeeda dhex joogto. Salaadda ay ku tukato gurigeeda daaraddiisa ayaa kaga fadli badan ta ay ku tukato Masjidka, salaadda ay ku tukato guriga dhexdiisuna way kaga fadli badan tahay ta ay daaradda ku tukato, halka salaadda ay gogosheeda ku ag tukataa ay kaga fadli badan ta ay guriga intiisa kale ku tukato).\nWaxaa iyana xuquuqda uu ninku ku leeyahay naagtiisa kamid ah; inay isdaryeesho isna asturto iyo inay ka waantowdo weydiisashada wax aanu awoodi karin.\nWAXYAABAHAY RAGGU DOONAYAAN\nDUMARKUNA AANAY DAREENSANAYN\nHaddaba si aynu arrinka u fududeyno, ugu horreyntaba waa inay haweeneydu ogaataa in rag oo dhami isku dookh ka yihiin dhanka galmada oo waxa ninkeedu ka doonayaa ay yihiin waxa nin kasta oo kale uu xaaskiisa ka doono, aanayna ahayn wax ninkeeda ku kooban. Marka xiga waa inay isku daydaa in waxyaabaha aynu soo sheegi doonno ay dhaqan geliso, si ay ninkeeda rabitaankiisa u raalligeliso iyana raaxada ula wadaagto.\n1- MARMAR HOGGAANKA QABO\n2- SI XORRIYAD LEH U RAAXAYSO\nDumarka qaar baa aaminsan in dhaqdhaqaaqa (niikada) iyo reenka ka baxa xilliga galmada oo raggu dareemaa amaba maqlaa tahay wax ceeb ah, sidaa darteedna iscaburiya iskuna celiya dareenkooda oo dib u liqa. Allow yaa usheega dumarka caynkaas ah inay iscaddibayaan, isna seejinayaan, raggoodana seejinayaan raaxo iyo macaan tii ugu darrayd.\nRAGGIINNA LISA IDINKUNA RAAXAYSTA\nLayli loogu magac daray Layliga Kegel (Kegel Excercises) baa ahaa kii ugu horreeyey ee gacan la mahadiyay ka geystay siday haweenku ku gaari lahaayeen heer biyabbax. Waxaa Layligaasi lagu tiriyaa inuu kamid ahaa horumarradii ugu muhiimsanaa ee uu gaaray Cilmiga Jinsigu, waxaana markii hore loo isticmaali jiray daaweeynta dadka ay kaadidu ka fara baxsato ee aan suuliga gaarsiin karin.\nWaxaa jira saddex muruq oo ku yaal sinaha hoostooda kuwaasi oo kantaroola godka saxarada, godka cambarka iyo kaadi mareenka. Shaqada murqahaasi waxa weeye miirid, majuujin iyo joojin kolka uu qofku kaadinayo ama saxaroonayo. Mar hadday murqahaasi dabcaan, ma awoodaan inay kaadi mareenka u xiraan sidii looga baahnaa, qofkuna isagoon isogayn bay kaadidu ka baxsataa. Haddaba Layliga Kegel waxa looga gollahaa inuu xoojiyo murqahaasi si ay hawshooda habsami ugu gutaan.\nMuruqa Gumaarka oo isagu kamid ah saddexdaasi muruq ee aynu soo sheegnay, waxa hawsha uu ka qabto kaadi mareenka u dheer isaga oo kantaroola cambarka naagta. Haweenka saddex dalool oo dalool in kayar ayuun buu muruqa gumaarkoodu xooggan yahay una shaqeeyaa sidii laga filayey. Iyadoo ay taasi jirto, bay misna tirada haweenka qaba kaadi baxsadku ay aad u yartahay. Kolka uu muruqa gumaarku adag yahay waa uu isku laablaabmaa oo isku majuujismaa, kana dhigaa cambarka mid adag oo wada seed ah, arrintaasi oo lagama maarmaan ah kolka la doonayo galmo laga dhergo, haddiise uu muruqaasi dabacsan yahay cambarku awood ma laha uu ku majuujismo oo ku laablaabmo, geedka ninkana ku liso.\nHaddaba kolka uu cambarku ballaaran yahay muruqa gumaarkiisuna dabacsan yahay, geedka ninku ma yeelanayo awooddii ciriirinta iyo lisanka lagama maarmaanka u ahayd galmo lagu wada raaxaysto, haddiise muruqaasi adag yahay, kolka geedka ninku ku lismo ayuu sii kacaa oo kordhiyaa majuujiskii iyo lisankii, sidaasina haweeneydu ku gaartaa istiin iyo gariir kan ugu sarreeya.\nXoojinta awoodda muruqa gumaarku waxa ay haweeneyda u suura gelisaa:\n1- U adkaysiga Dhalmada.\n2- Xukumista kaadida.\n3- Yaraynta dhabar xanuunka.\n4- Kordhinta raaxada galmada (iyada iyo ninkeeda labadaba).\nLayliga Kegel ee lagu xoojinayo muruqa cambarku waxa uu leeyahay faa’iidooyin la hubo, ma dhib badna barashadiisu, mana daaliyo haweeneyda xilliga galmada. Waxaa weliba intaa dheer isaga oo gacan ka geysta inay sinaha, gumaarka, iyo godka hoose ee xubinta taranku ku toosnaadaan halkii loogu talagalay, sidaasina haweeneyda ay fooshu ugu fududaato xilliga dhalmada oo aanay iyada iyo uurjiifkuba dhibaato kala kulmin.\nDumarka bartay Layliga Kegel wuxuu u leeyahay faa’iidooyin ka badan caafimaad iyo nabad-ku-dhalid. Waxay dumarkaasi si ulakac ah u kordhisan karaan istiinka iyo macaanta galmada, waase hadday Layliga u bartaan sida soo socota:\nHaweenku intooda badan awood bay u leeyihiin inay xukumaan muruqa gumaarka, wuxuuse uga baahan yahay inay si fiican ugu fiirsadaan uguna feejignaadaan. Waxaan hore u soo sheegnay in shaqooyinka muruqa gumaarka ay kamid tahay inuu kantaroolo kaadida. Haddaba kol hadday haweeneydu awoodi karto inay joojiso burqadka kaadideeda, taa micneheedu Waxa weeye in muruqii gumaarku majuujismay oo isku uruuray. Aan idin xusuusiyo inay jiraan murqo kale (waa taynu hore usoo niri murquhu waa saddex) oo tamar daran kuna jira afka kore ee cambarka oo iyaguba kaadida sidaasi si la’eg u celin kara. Si ay taa meesha uga saarto waa inay haweeneydu kolkay kaadshayso labadeeda lugood intii karaankeed ah kala fogeysaa, kolkaasi oo celinta kaadidu ay u baahanayso dadaal iyo awood dheeraad ah, awooddaasi oo isku soo uruurinaysa muruqa gumaarka. Taa lafteeda dumarka badankiisu wuu yeeli karayaa, ha yeeshee hadda faa’iido kaadi joojin ka weyn bay haweeneydu huwantahay, oo ah inay sidaa ku baranayso waxa uu yahay muruqa aynu ka hadlaynaa, lana socon karto kolka uu isku soo duubmayo oo uu majuujismayo, haddii ay dhowr maalmood sidaa yeeshana waxay kasbataa khibrad, waxaanay awood u yeelataa inay waqti kasta muruqaasi majuujiso oo isku dhuujiso, iyada oo weliba tababarkii kaadi joojinta halkii kasii wadata.\nDrs. Marry Ford oo ku takhasustay Cilmiga Ummulisanimadu waxay leedahay: (Kolka aad baratid majuujinta muruqaasi, wixii markaa ka dambeeya kaagama baahna wax awood ah oo ka badan indhaha ood isku qabatid kalana qaaddid, waxase loo baahan yahay in halka jeer ay muruq majuujintu socoto muddo aan ka yarayn laba sakan).\nKol hadday haweeneydii baratay kantaroolka muruqa gumaarka, waa inay aroortii intaanay sariirta ka toosin majuujisaa 5 Ã¢â‚¬“ 10 jeer, waqtigaasi oo ay muruq majuujintu sahal tahay. Sidoo kale mar kasta oo ay kaadshayso waa inay samaysaa layligaasi. Haweeneyda uu layligu u hor leeyahay waxaa lagula talinayaa inay ku billowdo lix fadhi, halkii fadhina ay samayso toban majuujis, sidaasina waxay ku samaysaa lixdan majuujis maalintii. Waxaa laga yaabaa inuu layligaasi qofka ula muuqdo wax dhib badan, kol haddiise aynu ogaanno in halkii majuujis aanu qaadanayn wax ka badan laba sakan, halkii fadhina labaatan sakan, layliga oo idilna laba daqiiqo maalintii, markaa haweeney kastaa way samayn kartaa bay ila tahay.\nHaweeneydu waxay u baahan tahay siddeed usbuuc si ay u qaybto Layliga Kegel. Usbuuca saddexaadba way dareemi kartaa horumarka la taaban karo ee ay ka gaartay raaxada galmada kana dhashay layligaasi. Waa inaanay joojin layliga ilaa iyo inta koorasku ka dhammaanayo, isticmaashaana mar kasta oo ay kaadshayso ama galmo ka qaybqaadanayso. Waqtiga galmada, waa inay si ulakac ah isugu qabataa oo u majuujisaa muruqa inta lagu jiro hordhaca galmada, taasi oo hadhowto kolka cambarka iyo geedka ninka la’is geliyo, sahal ka dhigaysa inuu iskii isu majuujiyo.\nMuruqa gumaarka oo laga qaybgeliyo galmadu, waxa uu shaqada cambarka ka dallacsiiyaa qaabbile aan waxba qaban una dallacsiiyaa ka qaybgale isagu goobta maamula.\nGunaanadkii iyo gebagebadii, waxaa dumarka uurka leh lagula dardaarmayaa inay sameeyaan Layliga Kegel dhalmada kahor, si uu u xoogeysto kanaalka cambarku, una barto siduu iskii isugu uruursan lahaa uguna kala bixbixi lahaa, kala baxbaxaasi oo keenaya inay haweeneydu si fudud ku dhasho. Sidoo kale waa inay Layliga samaysaa dhalmada kadib, si muruqii gumaarku uu awooddiisii iyo shaqadiisii u soo ceshado.\nDHAQAN MAALMEEDKA REERKA\nWaxaa laga yaabaa in akhristayaal fara badan oo khibrad ballaaran u leh arrimaha qoysku, kolka ay akhriyaan talooyinka iyo tusaalooyinka soo socda ay u arkaan wax caadi ah oon cilmiyaysnayn, ha yeeshee waxaa iga xusuusin ah in sababaha yaryar oon si keli keli ah ahmiyad loo siin kolka ay is uruursadaan ay raad xoog leh ku yeeshaan hore u socodka ama burburka nolosha qoyska.\nSi haddaba jacaylka labada qof u noqdo kii waara, waxaa lagama maarmaan ah in la waraabiyo. Waraabintaasi dadku way ku kala aragti duwan yihiin, taasi oo ku xiran hadba bay’ada uu qofku ku barbaaray. Qof baa jecel in mar waliba hadiyad loo keeno si loo tuso sida weli loo jecel yahay, halka qof kale uuba dhibsado koolkoolinta iyo ka badbadinta daryeelka gaarka ah, uuna ku kaaftoomo nolol qoys oo deggan wax walibana u socdaan sidii caadiga ahayd.\nWaxyaabaha adkeeya hannaan socodka jacaylka labada isqaba waxa kamid ah isweydaarsiga hadiyadaha, xusuusnaanta munaasabadaha gaarka ah ee farxadda u leh labada qof amaba midkood, dareensiinta joogtada ah uu midkood dareensiiyo kan kale inuu yahay qof la jecel yahay, isa sagootinta iyo isa soo dhaweynta kulul, hiwaayadaha midkood oo uu kan kale kala qaybgalo, si wanaagsan oo dhego iyo laab furnaan ah oo la’isu maqlo, horumarka midkood iyo hawlaha uu qabanayo oo uu kan kale u muujiyo sida uu ugu garab taagan yahay uguna faraxsan yahay, hadduu midkood fashilmo uu kan kale niyadda u dhiso una dareensiiyo inaanay waxba dhicin lagana kaban karo, iwm..\nWaxaa lama huraan ah in labada isqaba midkoodna uusan fududeysan raadka ka imaan kara ereyadiisa iyo habka uu ugu dhawaaqayo, sababta oo ah ereyadu waxa laga yaabaa inay marmar keenaan xanuun ka kulul kan dharbaaxada. Haddii haddaba midkood dareemo rabitaan ah inuu ka jawaabo hadal uusan jecleysan oo kaga yimid kan kale, waa inuu liijaanka ku adkeeyaa naftiisa, una diidaa inay bixiso jawaab beddel ah, xitaa haddii acsaabtiisa iyo baahidiisuba ku kallifayaan jawaabtaasi.\nWaa inay labada qof bartaan siday u weydiin lahaayeen waxay doonayaan si degganaani ku jirto, uguna jawaabi lahaayeen sidaasi si lamid ah. Waa in mid waliba uusan ka xishoon inuu qirto gefkiisa, iskana dhigin qof laga raayey. Waa inuu ogaado in gefka oo la qirtaa uu yahay geesinimo tan ugu weyn, iyada oo weliba qirashadaasi ay qofka kale naftiisa ku abuureyso qaddarin iyo qiimeyn gaar ah oo uu u haayo qirtaha.\nKolka ninkeedu olyada iyo biyaha isku daro oo uu dheellitirnaanta maskaxeed ka baxo xanaaq iyo caro awgood, waa ineysan haweeneydu ku soo dhoweyn aamusnaan iyo ismoogeysiin, taasi oo markaasi ninka ku abuureysa daandaansi dheeraad ah iyo dhaawac ku yimaada raganimadiisa. Waa inay kolkaasi si degdeg ah jawaab jilicsan oo ay ku dheehan yihiin jacayl iyo xilkasnimo ugu jawaabtaa, taasi oo markaasi si dhaqsa ah hubka uga dhigeysa uguna celineysa degganaantiisii hore, kolkaasi oo ninku intuu dib isugu laabto oo arko khaladkiisa uu ka kororsanayo jacayl iyo xushmayn uu u qabo xaaskiisa raaliyada ah. Haddii haddaba ay xanaaq iyo kacdood kala hor timaado waxay ninka uga dhigan tahay toorri la suray. Ragga qaar baa ku gaara heerkaasi si dhaqsi ah, iyaga oo lumiya kantaroolka maskaxdooda, xanaaqooduna ku dhammaadaa inay burburriyaan wax allaale iyo wixii ka agdhow gacantooduna gaarto, amaba laga yaabaa inay ku dhawaaqaan furriin.\nWaxyaabaha handada geeddi socodka nolosha qoyska kuwooda ugu khatarsan waxaa kamid ah haweeneyda oo dareenta kelinimo nafsiyadeed iyo mid caqliyeed. Haddii ay haweeneydu dareento in ninkeedu uu doonayo inay dhinaciisa uun iskaga noolaato isaga oon wax ahmiyad ah siin, waxay uga daran tahay dil waxshinimo. Haddaba ninku waa inuu xaaskiisa ka qaybgeliyaa arrimaha shaqadiisa ahmiyadna siiyaa rabitaankeeda yar, xoojiyaana macnawiyaadkeeda haddii uu dhantaalmo. Waa inuu xaaskiisa u kaalmaystaa shaqooyinka xafiiska haddii ay suuragal tahay gaar ahaan kolka aanay weli carruur isu dhalin.\nKolka ninku uu ka soo laabto shaqada isaga oo jir iyo maskaxba ka daallan, tabar uma haayo inuu dhegeysto dacwooyinka iyo eer sheegashada xaaskiisa, balse waxaa uu doonayaa inuu arko iyada oo u diyaarisay cunto uu jecel yahay. Waxa dhab ah inay haweeneydu dhibaato iyo feker billowday xalayto markay seexaneysay iyada oo ka fekereysa waxa ku soo fool leh oo ah shaqooyinka guriga iyo qoyska sida u diyaarinta carruurta dugsiga, u diyaarinta quraacda reerka oo dhan, soo iibinta wixii ay karin lahayd, dhar dhaqis iyo kaawiyadayn, iwm. In kasta oo dhibaatooyinkaasi oo dhami sugayaan, haddana waa inay wax waliba ka hor marisaa nadaafadda guriga iyo tan jirkeeda intaba, waana inaysan illoobin isqurxinta iyo lebbiska wanaagsan.\nWaxaad arkaysaa haween kolka ay gurigooda iyo ninkooda la joogaan lebbista dharka jikada amaba wax u dhigma, kolka ay aqalka dibadda uga baxayaanna lebbista dharka moodadii ugu dambeeysay, iskuna shuba barafuun nooca ugu qaalisan. Haddaba haweenka caynkaasi ah waxaan u sheegayaa marka hore inuu jiro Xadiis oranaya: (Naagtii gurigeeda ka baxda iyadoo uu barafuun ka soo carfayaa waxay lamid tahay naag sineysatay). Marka labaadna in hadday raggoodu ka raacaan dumar kale ay iyagu u qoolan yihiin, sababta oo ah sida ay iyaguba u dareemayaan kolka ay si wanaagsan u lebbistaan in rag badani hunguriyeynayaan, ayay nimankooduna intay ka daalaan isdaryeelid la'aantooda ay u hunguriyeeyaan dumar kale oo si fiican isu soo taagay. Ma aha mar la'arag in nin xaaskiisa sanado badan la noolaa, maalin ay magaalada u dhaadhacayso ama xaflad u socoto uu aad ula dhaco lebbiska iyo uduggeeda, lana noqoto qof kale, si aan qarsoodi lahaynna ugu yiraahdo: (Naa heedhe heblaayoy illayn kumaba ogeyne sidanaad u qurux badnayd.) amaba ku yiraahdo: (Alla maanta qurux badanidaa! oo waabad lebbisataye xagee baad u socotaa?), goortaa dabadeedna ku baraarugo inuu qabo marwo ka qurux badan boqolaal uu la dhaco iyaga oo waddada yaacaya.Waxaa intaa dheer oo suuragal ah inuu isyiraahdo: (Quruxdaan ay weligeed kaa qarsan jirtay tolow ruuxa kale ooy u waddaa waa kuma?), sidaasina kolka uu arko haweeneydiisii areebada ahayd oo maanta intay isqurxisay aqalka ka baxaysa uu qalbigiisa masayr galo waxyeelleeya jacaylkooda.\nHaddaba haweenka caynkaasi ah oo mujtamaceenna ku badan waxaan u sheegayaa: (Ogoow inaan lagaa qurux badnayn haddii aad isqurxiso, ogoowna in ninkaagu uu gacanta kuugu jiro, haddaad iska sii deysana sidaad ku soo ceshataa ay adag tahay). Anigu waxan garanayaa haweeney inta uu ninkeedu shaqada ku maqan yahay qadada diyaarisa, aqalka hagaajisa, qubaysata oo intay lebbisato lebbis kan ugu qurux badan isna udgiso, dabeeto sugta inta uu ka imaanayo iyada oo markaasi ku soo dhoweeysa farxad, qurux iyo dareen uusan weligiis meel kale ka heleyn. Runtii aad baan ula dhacsanahay, una qaddariyaa haweeneydaasi oon aaminsanahay in iyada oo kale tahay fara kutiris.\nWaxaan isku deyayaa inaan kala saaro quruxda iyo soojiidashada jinsiyeed (Sex appeal). Quruxda oo keli ahi ragga qaar ma qanciso, ha yeeshee soojiidashada jinsiyeed waxa ay ku hurisaa dab aan dhaqso u damin. Soojiidashada jinsiyeed waxaan ula jeedaa nadaafadda oo ay la socoto ilqabato (Sida dadka qaar yiraahdaan heblaayo jinniyo ayay leedahay), labadaasi oo kulmaana uma oggolaadaan nolosha qoyska inay kala daadato. Haweeney kastaa waxay leedahay ilqabato gaar ah oo ay khasab ku tahay inay barato, una soo bandhigto hab mudan in ninkeedu il gaar ah ku eego. Ilqabato waxaan ula jeedaa, qaybta jirka ama sasaanka haweeneyda kamid ah ee ay kaga wanaagsan tahay dumarka kale, kagana soojiidasho badan tahay. Jirkeeda kala qaybqaybsan, qaararkeeda, habka soo joogsigeeda, dhaqdhaqaaqeeda, socodkeeda, hadalkeeda, iwm., waxaasi oo dhan waxa la yiraahdaa ilqabatooyin, waxaanay haweeneyda siiyaan soojiidasho ka xoog badan tan quruxda aanay waxba la socon.\nWaxyaabaha ay raggu dumarka ku raacaan waxaa kamid ah timaheeda oo intay dheeryihiin hawadu midmid u laliso, mana ka helaan qaababka shanlleysi (feerasho) ee dad sameega ah ee markii la taabtaba duma. Sidoo kale ilkaha dabiiciga ah ee cadcadi waa ay soo jiitaan ragga, waxaana haweeneyda khasab ku ah inay iska ilaaliso af-ur. Anigu kollayba nin baan ahaye, uma dulqaadan karo in aan la dhaqmo haweeney afkeedu urayo. Raggu waxaa kale oo ay jecel yihiin wejiga jlicsan guduudkuna ku jiro, indhaha indha kuusha khafiifka ah kor laga mariyay iyo bushimaha guduudan, mana jecla wejiga iyo bushimaha sida ba'an loo dhayay.\nWaxaan shaki ku jirin in casrigaan cusub ay noloshu dumarka khasab kaga dhigtay inay tartan iyo riigtan la galaan ragga, waxaana caadi noqotay inay haweeneydu xafiis ka shaqayso, wax barato, kana qaybgasho siyaasad iyo dublomaasiyad intaba. Haweenka caynkaas ahi kolka ay guryahooda joogaan waxa ay galaan jikada, kana qaybqaataan hawlo fara badan oo shaqada guriga ah, halkaasina waxaad ka dareemi karaysaa naagnimadooda. Waxaa dhab ah in ragga oo idil ay ku farxaan kolka ay arkaan haweenkooda oo dhex noqnoqonaya jikada, iyaga oo digsi ama saxan hore iyo gadaal u sida, cajiin qasaya, khudaar shiidaya, dhadhaminaya maraq dabka saaran, iwm. Taas micneheedu ma'aha in jacaylka raggu uu ku jiro calooshooda siday dumar badani ku doodaan, balse waxa weeye qaddarin ay qaddarinayaan fanka wax karinta sida ay u qaddariyaan fan kasta oo kale, kuna faana sida ay haweenkoodu cuntada u karin yaqaannaan.\nDARMAAN LALA DARDAARMAYO\nGabar yahay ma dooneysaa in aydnaan duqaaga kala gaboobin, dumar kalena uusan kula guursan?. Haddaba waanadeydaan yeel:\n- Guriga uga dhig janno uu ku raaxaysto inta uu joogo, una soo xiiso inta uu ka maqan yahay, hana uga dhigin cadaab uu ka doonto meel uu uga cararo.\n- Dhoolacaddeyn iyo weji furnaan ku salaan kolka uu guriga soo gelayo, sidaana kula joog ilaa uu ka baxayo. Dhibaato kastoo ku haysatana dhoolacaddee.\n- Kala qaybgal murugadiisa iyo mashaakilaadkiisa, iskuna day inaad mar waliba ka farxisid, si uu u illaawo daalka uu la soo kulmo inta uu kaa maqan yahay.\n- Isku day inaad samaysid waqti adiga iyo ninkaagu hadal macaan iyo haasaawe aad is weydaarataan dhowr daqiiqaba ha ahaatee.\n- Marmar hadiyad u keen haba qiimi yaraatee.\n- Kala qaybgal hiwaayadihiisa hana ka daalin, ogowna in naagta caqliga badani ay tahay ta taqaan waxa uu duqeedu jecel yahay.\n- Isku day inaad alaabada guriga taal iyo qaabka ay u dhigan yihiin wax ka beddeshid hadbana dhinac ka soo jeedisid, daahyo nafta soo jiita iyo ubaxna ku qurxisid. Mar waliba gurigaagu ha ahaado mid qurxoon, nadiif ah oo nidaamsan si uu ninkaagu ugu nasto.\n- Isku day inaad marmar wax ka beddeshid muuqaalka jirkaaga iyo dharkaaga, isuna qurxi oo isu dhis si aanu dumar kale u dhugan.\n- Ugu yeer magac jacayl iyo erayo nafta soo jiita.\n- Ku qanac intii Eebbe kuu qoray, dushana haka saarin wax aanu qaban karin, hana uga sheekeyn waxa uu walaashaa ninkeedu u keeno iyo waxa aanu u keenin.\n- Wax kasta oo uu ku yiraa ka yeel aan ka ahayn dembi aad Eebbe ka gashid, maxaa yeelay haddaad dhimato asagoo raalli kaa ah waxaad tahay ehlu-janno.\n- Been ha’u sheegin ninkaaga, ogowna in hadduu been kugu ogaado shakiguu kaa qaadaa aanu weligii ka baxaynin.\n- Meel uu xumaan kugula malayn karo ha is dhigin, wax kastoo shaki iyo in laga sheekeeyo keeni karana ka fogow.\n- Ha badsan ka bixitaanka guriga, ogowna hadduu maanta kuu sabro inaanu berrito kuu sabri doonin.\n- Iska ilaali taleefannada badan, ninkaagu ha joogo ama yaanu joogine.\n- Xusuusnow ballamada uu dadka kale la leeyahay, xusuusina.\n- Ku mahadi wuxuu ku siiyo haba yaraadeene, maxaa yeelay Eebbe ma eego naagta aan ninkeeda ku mahadin.\n- Xiriiri una roonow ehelkiisa iyo qaraabadiisa, kalana qaybgal faraxooda iyo murugadooda, si uu isna ehelkaaga iyo qaraabadaada u xiriiriyo.\n- Ha u ammaanin ehelkaaga, hana u cayn ehelkiisa, waxaa laga yaabaa inuu kuu dhaafiyo ereyo ku dhaawaca eh.\n- Ku kaalmee arrimaha Diinta sida Soonka iyo Sako bixinta, una toosi oo xusuusi waqtiga Salaadda.\n- Kula noolow ninkaaga waqtiga la joogo suu yahay, hana baarbaarin wuxuu taariikh soo maray, maxaa yeelay waxaa laga yaabaa inaadan ku farxin.\n- Ha u ammaanin gabar saaxiibtaa ah, yaanu kaa raacine.\n- Ha u ammaanin nin kale, ma jecla inaad ammaanto nimaan asaga ahayne.\n- Iska ilaali masayrka badan, masayr waa dab eh, ogowna hadduu dillaaco dadkuu gubayo adaa ugu horreyn doona eh.\n- Xanaaq iska ilaali, ninkaagana ka ilaali, intuu kuu galo wuxuu kuu geystaa kaaga badan eh.\n- Haddaad tahay naag nin hore soo furay, iska ilaali ereyada ay kamidka yihiin “Ninkeygii hore saa ima yeeli jirin, waxaa ima siin jirin, waxaa iima diidi jirin, iwm.”.\n- Hadduu ninkaagu danyar yahay adna daaro dhaadheer ku noolaan jirtay, marnaba iska ilaali inuu kaa dhadhamiyo ereyo abaalsheegad ah sida adiga oo xusuusiya raaxadii aad ku noolayd intaanu ku guursan ama xoolo kuwaaga ah ood siisay aad ugu abaalsheegatid, maadaama ereyada caynkaas ahi ay raganimadiisa iyo karaamadiisa dhaawacayaan.\nHaweeney garoob ah baa beri ii sir warrantay. Waxay tiri: Markaan guursanayey waxan isweeydiinayey Su'aalahaan soo socda:\nMuddo markii la'iqabay waxaan billaabay inaan isweydiiyo su'aalo kuwii hore ka duwan:\nMuxuu ninkeygu isaga kay indhatiraa, dumar kalena u dhugtaa laga yaabo inaan anigu wax badan qurux dhaamo?. Muxuu u kari la'yahay inuu ila fariisto ama meelna ii raaco?. Muxuu waxaan sameeyo wax uga sheegaa, isagoon isaguba naftiisa la xisaabtameyn tiisuna mar waliba la qumantahay?. Kolkaan caadada ka dhaqdo oo uu dhowr habeen ila baashaalo, muxuu iiga xiisa dhacaa?. Inkastoon cuntada ugu fiican u kariyo, guriga nadaafaddiisa ku dadaalo, dharka si yaab leh ugu dhaqo, haddana iima soo jeedo oo wuu igasii jeedaaye maxaa dhacay?\nSu'aalihii aan isweydiinayey bay tiri, kolkaan guursanayey iyo kedib markaan guri degey, jawaabohoodii waxan ogaaday kedib markaan gurigeeygii gacantayda ku dumiyey oo lay furay. Haddaba waa inay bay tiri dumarka walaalahay ahi tijaabadayda ka faa'iideystaan intay goori goor tahay, intii ay hadhow tooda ka sheekayn lahaayeen sideyda oo kale.\nWaxan ogaaday (waa siday gabadhu tiriye) in ninku kolka uu xaaskiisa la joogo yahay carruur cagaweyn, uuna jecelyahay inay dumar oo dhan keligeed isku wada tahay. Wuxu jecelyahay:\n1- Inay hooyadiis uga egtahay xagga degganaanta, caqliga iyo diinta, sideeda oo kalena ay u koolkooliso oo wuxuu doono ugu yeesho.\n2- Inay saaxiibtiis ahaato uu dantiisa, duruuftiisa iyo waxyaabo kale oo uusan qof kale oo bina'aadama u sheegan kareyn ayada u sheegto.\n3- Inay u ahaato adeegto dhega xiran' oo iyadoo aamusan siduu doono ugu adeegta.\n4- Inay u ahaato qof caqli iyo xikmad badan kolka la yiraahdo hala hadlo, wax kasta oo laga hadlayana si cilmiyeeysan aragtideeda uga dhiibata.\n5- Inay u ahaato sida dumarka weriyeyaasha ah, kuwa dharka xayeysiiya iyo kuwa aflaanta jila ee aynu maalin kasta Taleefishanka ku aragno, micnaha inay tahay naag qurux badan, lebbis qurxoon, lana socota moodada dharka wixii maalin kasta cusub.\n6- Inay u ahaato sida naagaha jirkooda iibiya oo si layaab leh jirkooda u kala dhigdhiga, badeecadoodana usoo bandhiga, si ay macmiishooda usoo jiitaan..\nWaa kaas qaabka uu ninku u fekerayo, maadaama uu ka daalayo kana xiisa dhacayo naag keligeed ah ama qaab gaar ah leh, si gaar ahna u fekerta, si gaar ahna u lebbisata. Wuxuu jecelyahay inay u ahaato dhammaan dumarka aynu soo sheegnay oo laysku dardaray, maalintuu doonana noocuu doono ka helo.\nHaddaba, haweeneydu ayadoo kaashanaysa dumarnimadeeda waa inay garan kartaa goortuu sidaa inay ahaato ka rabo iyo goortuu sida kale doonayo.Waa inaanay jilbaab usoo xiran habeen uu kululyahay oo uu galmo diyaar u yahay, waase inay usoo xirataa dhar khafiif ah oo layska dhex arkayo, isla markaana ay sidii qof waaya aragnimo iyo xikmad leh ula dooddaa, caqligiisana la hadashaa, rag fara badan baana dumarka caynkaas ahi soo jiitaan.\nHaweeneydii oo hadalkeedii sii wadataa waxay tiri: waxaan u sheegayaa gabadha walaashay ah in uusan ninkeedu u keenin guriga inay cunto u kariso, dhar u dhaqdo, aqalkana u hagaajiso, oo hadduu intaa keliya rabo, wuxu awoodaa inuu adeegto soo kireeysto. Walaashay, ninkaagu waxa uu kaa doonayaa inuu arko naag intuusan asagu doonan ayadu doonata. Nin kastaa waxa uu jecelyahay inay xaaskiisu waqti kasta diyaar u tahay, doonitaankuna aanu hal dhinac uun ka socon.\nHaddaba aan khibraddayda ugu deeqo qoysaska isku cusub iyo kuwa mowjaduhu hadba gebi ku ridayaan welise aan bustaha bannaanka isu dhigin. Gabaryahay hadday dhab kaa tahay inaad gurigaaga janno ka dhigatid, gacalkaaga iyo adigana gabow iyo geeri waxaan ahayni idin kala geyn, waanadaydan qaado oo wax ku qabso:\n1- INDHAHA: Isha ninku waxay haweeneyda ka eegtaa meel ayan iyadu ka maleysanayn. Saa darteed u lebbiso dhar kan ugu qurxoon, shardina ma aha mar kasta inaad lebbisatid dhar qaali ah, ama dhar qaawanaan xiga, sababtoo ah ninku waxa dabeecadihiisa kamid ah inuu wax waliba ka xiisa dhaco markay dhowr jeer kusoo noqnoqdaan. Saa darteed maalinba cayn uga dhig, maalin dharka haweenka gaabsiga meherad ka dhigtaa qaataan oo waxay dedayaan waxay daboolqaadayaan ka badanyihiin, maalin dhar jirkaaga oo dhan astura min madax ilaa majo, sida adiga oo Masjid u socda, maalin dharka ragga, maalin dhar rakhiis ah. Intaa keliya ma aha ee u allif qaabab lebbis oo kala duwan. Sidoo kale waxyaabaha raggu aad u xiiseeyo waxa kamid ah adiga oo beddela qabka timo feerasho, adigoo maalin sheexaysta, maalin gadaal u xira, maalin aafro ka dhigta. Sidoo kale mar timaha gaabsada sidii dhallinyarada cusub, maalin dheereysta oo daaya. Sidoo kale roosetooyinka (Bushimo caseeyaha) aad marsanaysid maalin isku duug oo daamanka, indhaha, iyo wejiga oo dhan casee, maalin khafiif ka dhigo, midab degganna marso amaba mid aan bushimaha laga garanayn. Sidoo kale Bisqin xiirashada, raggu mar waliba wexey jecelyihiin in wax waliba loo beddelo. Mar iska daa ha xiirine ha kugu bexee, dabeetana si kedis ah maalin u jar kana soo saar wax jilicsan oo sida xariirta oo kale ah, qaabab kala duwan u jar, mar sida gammuunka oo kale, marna mid yar oo ku yaal dusha Cambarka, mar kalena wada xiir gebigiis, iwm.\n2- SANKA: Ninku ma jecla hal nooc oo Barafuun ah, saa darteed waa inaad bedbeddeshaa uduggaaga, barafuunkaad maalin marsatidna ha ku celin maalinta labaad. Mar Barafuun, mar Catar, mar Uunsi, iwm. Xitaa ninku marmar waxa uu jecelyahay inuu uriyo udgoonka dabiiciga ah ee xaaskiisa iyadoon waxba ismarin, waxanaba laga yaabaa in uduggaasi uu kala caraf badnaado barafuun kan ugu qaalisan.\n3- DHEGAHA: Codka macaan ninku waa uu jecelyahay kolka uu ka maqlayo gidaar ka gadaal (Raadiye, Talefishan, iwm), haddaba ka warran hadduu codkaasi hortiisa ka yeerayo, ayna ugu heeseyso xaaskiisa uu jecelyahay. Saa darteed kula hadal cod macaan oo koolkoolin leh, una qaad mararka qaar heesaha uu jecelyahay. Codka xanta ah ee aad dhegta afka ula saartaana jirkiisa oo dhan wuu dhaqaajiyaa.\n4- Qaab adiga kuu gaar ah u koolkooli. Tusaale ahaan; kolkuu shaqada ka yimaado asagoo daallan u masaajee oo si raaxa leh ugu daliig, adigoo nal khafiif ah qolka u daaraya, muusiko macaan oo cod gaaban lehna u shidaya amaba adigu si hamham ah ugu heesaya, adaa markaa arki doona isagoo kugu billaabaya istiimin iyo faracayaar, iyo inu isna markiisa kuu masaajeeyo.\n5- Shumiska ka badi. Marka aad jiiftaan, kolkuu tooso, marka uu shaqada aadayo iyo markuu ka yimaado, dhegtana ugu sheeg inaad dharareysid soo laabashadiisa intuu kaa maqanyahayna aad tebeysid.\n6- Marmar shaqada taleefan ugu dir, una sheeg sida aad ugu hiloowday araggiisa iyo sida aad ugu xiistay codkiisa.\n7- Ku kedi munaasabadaha muhiimka ah ee maskaxdiisa ka maqan sida; maalintii ugu horreysay eed isbarateen, maalintaad aqalgasheen, maalintii dhalashadiisa, iwm, kedisna uga dhig xaflad yar ood labadiinna oo qurihi kasoo qaybgashaan. Waxaad doonto oo dhar ah markaa soo xiro, sida goonno gaaban, cariiri ah, jirkaaga intiisa badanna laga arkayo. Hadiyad u hibee haba yaraatee. Xitaa hadduu isagu munaasabadda hilmaansan yahay, ha ku eedeyn siduu u hilmaamay ee usheeg sida aadan adigu u illaawi karin munaasabad ceynkaasi ah.\n8- Guriga nadaafaddiisa iyo gogoshiisa ku dadaal, kana dhig mid ay markasta carafi kasoo kacayso. Dharkiisa mar kasta u diyaari, uunsi uu jecelyahay ugu shid, barafuun ugu bilbil, kabahana u casee oo u nuuri.\n9- Haddii aad doontid inaad meel saaxiibbadaa u raacdid amaba xitaa ehelkaa, hadduu guriga joog ku yiraahdo ka yeel oo haka hor imaan xanaaq iyo madax adayg ayuunbaa uga kordhaya kahor imaadkaaga eh, ha yeeshee goor dambe si aayar ah u weeydii sababta uu kuugu diiday inaad baxdid.\n10- U diyaari cuntooyinka uu jecelyahay xitaa haddaanay adiga kuu dhadhamayn, iskuna day inaad usoo iibisid nooca cunto ee uu jecelyahay mar kasta ooy duruuftu kuu saamaxdo.\n11- Nin kastaa aad ayuu ugu farxaa kolkuu arko inaad waalidkii ixtiraameysid, mashaakilna aadan ku abuureyn, ee isku day inaad isjecleysid waalidkii, gaar ahaan hooyadii, sababtoo ah dumar badan bay dhibaato ba'ani ka dhex taagan tahay iyaga iyo soddohyaalkood. Soddohdaa ixtiraam iskuna day inaad u jeclaatid sida hooyadaa oo kale. Mar kasta ood booqatid madaxa ka dhunko amaba xitaa hadday kula deggantahay. Usoo iibi hadiyadda aad usoo iibisid hooyadaa mid lamid ah, wey ku farxaysaa oo kuu ducaynaysaaye.\n12- Haddaad aragtid ninkaaga oo murugeysan isku day inaad ka khafiifisid, hadduu kaa diidana si adiga kuu gaar ah ugu koolkooli sidii carruurtii isagaa degayee.\n13- Suuqa kolkaad wax kasoo iibsanaysid ha ku raaco, dookhiisana iibso, wuxu markaa dareemayaa faan. Ku raac dookhiisa gaar ahaan kolkay arrintu joogto dharka hoosta laga xirto iyo dharka habeenkii xilliga jiifka aad dartii u xiratid. Dooro midabbada uu jecelyahay, mararka qaarna tus dookhaaga iyo dhar aad keligaa soo iibsatay oo ka yaabiya.\n14- Ugu yeer inuu kula daawado filin jacayl ah oo soo xusuusiya siduu kuugu jeellan yahay, kuna dhaliya inuu kula baashaalo.\n15- Qaababka galmada isku bedbeddela, iskuna day inaad xishoodka ka guuleysatid, kana codsatid ninkaaga noocyada galmo ee aad ka heshid. Xishoodku waxba kuu kordhin maayo, haddaad xabiibkaaga ka xishootidna ogoow cid kalood u xod sheegan kartaa ma jirtee.\n16- Kolkaad dooneysid inaad Gumaarka xiiratid, u daa asagu ha kuu xiiree, siduu jecelyahayna ha u xiiree. Waad arki doontaa kolkuu xiiritaanka dhameeyo isagoo galmo doonaya, sababtoo ah intuu xiiritaanka ku jiray oo uu goobaha taranka taataabanayey ayuu gebigii taagmay, adna kolley kama digtoonaan yarid oo diyaar baad markaa tahaye.\nUgu dambayntii, Garoobka waanadan ii sir warrantay iigama aanay faalleyn habana yaraatee iisoo hadalqaadin, waxa laga rabo haweeneyda uurka leh, ta ummusha ah, ta caadada qabta iyo ta ubadka nuujisa. Ha yeeshee maadaama aanan laftaydu arrinka iyada xusuusin, dembiga dusha kama wada saari karo, balse waa inaan mar labaad iyadii dib u raadiyaa, si aan sheekada inta dhimman uga soo dhuro, dabeetana iyadoo dhan idiin soo bandhigo\nNINYAHAW NAAGTAADA DHAQO\nSida naagtaba looga doonayo inay adeecdo oo u adeegto ninkeeda, maalkiisana aanay ku bixin idankiisa mooyee, ayaa sidoo kalena ninka looga doonayaa inuu xaaskiisa u roonaado, wanaagna ku dhaqdo. waxa uu Eebbe Qur’aankiisa ku leeyahay:\n(Ku dhaqda wanaag, haddaad nacdaanna waxaa dhici karta wax idinku aad nacdeen in Eebbe khayr badan dhex dhigo) (Suurat An-Nisaa: 19). Rasuulkana (Sallallaahu calayhi wasallam) waxa laga weriyey: “Mu’miniinta ka ugu iimaanka badani waa ka ugu edebta badan, waxaana idiinku akhyaarsan ka xaaskiisa ugu akhyaarsan.\nDab kastaa kolka uu dillaacayo koob biyaa kolay ku tahay waa lagu damin karaa. Anigoo haddaba aragtidaasi a amba qaadaya, ayaa waxan oran karaa dhibaatooyinka ugu badan ee qoysaska dhisan dumiyaa waxay ka billowdaan is afgaranwaa yaryar oo aan markaa micna lahayn, isla goobtaasna wax looga qaban karo, haddiise la daayo ama batrool lagu sii daro sii holciya, kolkay isbiirsadaan waxay gaaraan heer furriin mooyee faraj kale laga quusto.\nNinka haddaba doonaya inuu guri barwaaqo dego, waxa la gudboon inuu waanooyinka soddonka ah ee soo socda si fiican u dhuuxo, uga fekero, xisaabtana ku darsado. Waxyaabaha aan hoos uga hadli doonaa, waxan isleeyahay waxa weeye waxyaabo ninku hadduu sameeyo aan isaga waxba ka dhibayn, xaaskiisa ku abuuraya kalsooni, dulqaad, jacayl iyo farxad joogta ah, guurkoodana ka dhigaya kii lagu nasto oo lagu nagaado abid.\n1- Ha xumeyn xaaskaaga. Xumeyn aad naagtaada xumeeysaa nooc ay ahaataba, waxay ku reebtaa aano urugo aan weligeed ka bixin. Waxyaabaha ay xaasku ka carooto laabteedana aanay kaaga cafineyn, xitaa hadday carrabkeeda kaaga cafiso, waxa ugu daran adigoo dila iyo adigoo caay ama ceebeyn u geeysta iyada ama ehelkeeda, amaba adigoo sharafteeda iyo karaamadeeda wax ka sheega.\n10- Isdeji, carada iyo xanaaqana iska daa. Haddaad xaaskaaga ka gardarraatid ka cudurdaaro oo ka raalligeli, hana seexan adigoo u caraysan, iyana ay murugeysantahay ooy illintu dhabankeeda ku taallo. Ogoow waxyaabaha aad ka carootaa inta badan ma aha wax astaahila inaad qoyskaaga farxaddiisa u baabi'isid eh. Shaydaanka iska naar, isdeji, ogoowna dhaqanka iyo jacaylka adiga iyo xaaskaaga idiin dhexeeyaa inay ka weyn yihiin inay ku waxyeelloobaan caro iyo is fahamwaa mar dhacay.\n11- Isku kalsooni ku abuur xaaskaaga, hana ka dhigin sida adeegto waxaad doontid kuu yeesha waxaad tiraahdidna kaa yeesha. Ku dhiirrigeli inay yeelato shaqsiyad, fikrado, iyo go'aanno iyada u gaar ah. Kala tasho umuurahaaga oo dhan, kulana dood si xikmad leh. Qaado ra'yigeeda hadduu kuula muuqdo inuu saxyahay, una sheeg inaad ra'yigeeda qaadaneysid, hadduuse ra'yigaagu kula saxsanaado si degganaan iyo dadnimo wanaag leh uga dhaadhici.\n17- Xaaskaaga dareensii inaad adigu masruufkeeda iyo marashadeeda mas'uul ka tahay, xitaa hadday xoolo badan leedahay. Ha damcin xooleheeda kuu xalaal ma ahee, maal bay haysataa darteedna ha kaga masuugin . Ogoow xaaskaagu, si kasta ooy taajirad u tahay inay ku farxayso kuguna qiimeynayso dadaalka aad ugu jirtid sidaad mustaqbalkiinna u dhisi lahayd, mas'uuliyaddeedana u qaadi lahayd.\n25- Adiga iyo xaaskaagu nolosha isku il ku eega oo isku day inaad aragtida ka midoowdaan.\n26- Isku day inaad xaaskaaga ka kaalmeysid howlaha guriga qaar. Caa'ishah (RC) waxay tiri: (Rasuulku "SCW" haweenkiisa ayuu howsha la qaban jiray, Salaadda waqtigeeda kolka la gaarana Salaadduu u bixi jiray). Waxa weriyey Bukhaari.\n27- Isku day inaad isha ka dadabtid meelaha qaar ay xaaskaagu ku liidato, ama lagaga fiicanyahay, isna xusuusi wanaagga iyo waxtarkeeda, si ay u daboolaan ceebeheeda. Rasuulku (SCW) waxa uu yiri: (Nin Mu'min ahi ma liido naag Mu'minad ah, hadduu dhaqan ku naco mid kaluu ku raacaa). Muslim baa weriyey.\n29- Xaaskaagu hadday kugu soo hadal celiso waa inaad dhegeysatid ra'yigeeda una dulqaad yeelatid. Rasuulka (SCW) dumarkiisu way ku ra'yi celin jireen kamana uusan caroon jirin.\n30- Deeqsi u ahow xaaska iyo carruurtaada, waxaad u awooddana ha kala bakhaylin. Rasuulku (SCW) waxa uu yiri: (Diinaarrada waxa ugu fadli badan ka aad ehelkaaga ku bixisid). Waxa weriyey Axmed.\nRagga waxa lagula dardaarmayaa inay dumarkooda isu qurxiyaan oo isu carfiyaan. Aayad Qur’aan ahi waxay oranaysaa:\n(Waxay wanaag ku leeyihiin inta iyaga lagu leeyahay oo kale) (Suurat Al-Baqara: 228). Waxa weliba la sheegaa in haweeneydu kolkay barafuunka ninkeeda uriso, isla goobtaasi ku godlato, oo galmo ugu baahato. Ibnu Cabbaas (RC) waxa laga weriyey inuu yiri: “Ninku ha isugu diyaariyo naagtiisa sida isaguba uu jecelyahay inay isugu diyaariso”.\nNinku waa inuusan kolka uu guriga joogo isdhigan oo uusan wax waliba ku dhaafin inay siday doonaan u dhacaan, balse waa inuu guriga ku leeyahay mowqif sidii isaga oo xafiiska shaqada jooga. Dumarku waxay jecel yihiin in raggoodu ay leeyihiin muuqaal carruurnimo, waxayna neceb yihiin inay leeyihiin muuqaal nimow-naagnimo, kaasi oo kaga imaan kara dhanka lebbiska, isticmaalka barafuunnada dumarka, surwaalka ku dheggan, qoobka dheer ee kabaha, indhaha baararkooda oo midabbaysan, bushimaha cascas, iwm. Haweeneyda u dhalatay qosol iyo farax la'aantu waa inay samayso sida ay sameeyaan dumarka dukaamada iibiyaa kolka ay macaamiishooda kula kulmayaan bashaashnimo iska yeelyeel ah, sababta oo ah wejiga bashaashka ahi waxa weeye qayb kamid ah naagnimada.\nWaxaa la yiri nin baa isaga oo ku jira abaabulka dhismaha gurigii uu ku aqalgeli lahaa waxa talo weydiistay saaxiibkiis isagu hore u guursaday:\n- Saaxiibow waad ogtahay in aan guursan doono mar dhow, haddana aan ku jiro dhismihii iyo isku dubbaridkii gurigii aan ku aqal geli lahaa. Haddaba saaxiibow rag baa igula taliyay in aan jiifka ka dhigo hal qol aan aniga iyo xaaskeygu wadaagno, rag kalena waxay igu yiraahdeen (samee laba qol jiif, hal adigu seexo kan kalena xaaskaagu ha seexato). Haddaba adigu maadaama aad tahay saaxiibkay guur soo maray ila taliyoo xaggee baan seexdaa?.\n- Anigu saaxiibow waxaban kugula talin lahaa inaad dal kale seexato.\nLaakiinse arrintu ma'aha degdegtaasi. Qolka jiifka keliya iyo labada qol ee jiif mid waliba waxa uu leeyahay samaantiisa iyo xumaantiisa, waxaana aynu isku deyeeynaa in aannu inta ugu muhiimsan ka sheegno sifooyinka qolalkaasi, innaga oo u deynayna kan u sharraxan guurku inuu dookhiisa ku doorto kuu rabo labadaasi nooc ee qolalka jiifka.\nDaraasaddeenna kaga hadli meyno dhinacyada dhaqaalaha, kirada guryaha, iwm., balse waxaan xoogga saaraynaa dhanka socodka nolosha qoys iyo raadadka nafsiyadeed. Waxaa jira waxyaabo badan oo inoosoo jiita hab jinsiyeed haddii aannu isdareensiinno ama maskaxda ku sawiranno innaga oon arag, aas-aaskaas ayaana lagu dhisay fanka casriga ah ee tolliinka dharka dumarka. Dawaarluhu isaga oo fankaasi adeegsanaya ayuu isku dayaa inuu qariyo ceebaha jirka, muujiyana qurux iyo taagnaan, gaar ahaan dharka hoose ee dumarka sida rajabeetada, kastuumada, sootaanada, iwm., kuwaasi oo kor u qaada taagana naaska raaracsamay, hagaajiyana wixii foolxumo ah oo ka muuqda qaabkiisa iyo dhumucdiisa intaba. Sidoo kale waxa ay qariyaan sinaha waaweyn iyo jirka caatada ah ee isaga oo qaawan aan xiisaha lahayn. Qolka jiifka keliga ah waxaa ninka iyo xaaskiisa labadaba ka qabsada xorriyad la'aan iyo inuusan midkoodna u dhaqmi karin siduu u dhaqmi lahaa hadduu keligii yahay, haddii kale waxa uu xabiibkiisa maalin kasta hor dhigayaa rajo beel hor leh, sidaasi oo uu maalin waliba ku waayo dhibic kamid ah soojiidshadiisii, muddo dabadeedna waxaa la gaarayaa heer uu aad u yaraado rabitaankii uu mid waliba u qabay kan kale. Haweeneyda maalintii isxaradhaa kolka ay habeenkii qolka jiifka timaado waxay wejiga ka rogtaa wixii ay ku dhoodhoobtay, halkaasina ninkeeda uga caddaataa xaqiiqada wejigeedu, subaxdii kolka uu hurdada ka soo kacana dhibsadaa aragtidiisa.\nInta badan waxaa jirta in muuqaalka wejiga oon waxba lagu xardhini uu ka qurux badan yahay kolka la xardho, ha yeeshee dumarka intooda badani taa kuma qancayaan, waxaana maaro looga la’yahay moodada cusub, taasi oo khasab kaga dhigeysa inay isticmaalaan alaabo ay sameeyeen warshado ka kala socda dalal kala duwan. Waxaa iyana jira rag uusan waxba u ahayn muuqaalka dhabta ah ee wejiga dumarku haddii aan la xardhin, waase laga tira badan yahay sida aan qabo ragga caynkaas ah.\nWaxyaabo fara badan baa mararka qaar ka dhaca qolka jiifka, kuwaasi oo inaanay qurux badnayn iskaba daaye ah wax laga dido oo laga yaqyaqsado. Qolka jiifka keliga ahi sida caadiga ah waxa uu ka kooban yahay laba sariirood oo isku dheggan. Sariir isku dhejisku waxa weeye caado duug ah oo markii hore laga bartay dalka Ingriiska, ha yeeshee iminka dunida oo dhami taqaan. Haddaba, maadaama labada isqabaa intay isdhinac seexdaan hal go' wada huwanayaan, waxaan shaki ku jirin in neefta ka soo baxda habeenkii dad ruuxa ugu nadaafad badani aanay mar kasta noqon karin mid udgoon.\nWaxaa jirtay haweeney u dulqaadaneysay ninkeeda muddo siddeed sanadood ah isaga oo habeen kasta caado ka dhigtay inuu sariirta isku dheggan ku dul kaadiyo, ha yeeshee ugu dambayntii intay u adkeysan weyday oo xarka goosatay bay ka dacwootay sidaasina looga furay.\nSidoo kale rag badan baa ka ash-asha dhiigga caadada, isna dareensiiya inuu yahay wax laga dido, inkasta oo haweeneydu iyadu ay u aragto wax caadi ah maadaama uu bil kasta ku soo noqnoqdo oo ay sidaasi ula qabsatay. Haweeneyda qabta dhiigga caado, si kasta ooy u daryeesho nadaafaddeeda, ninka dareenka fududi waxa uu ka dareemaa ur, isaga oo raba in xaaskiisu ay mar waliba ahaato mid caadi ah, haddiise ay caadi u noqon weydo oo uu billaaabo ka ash-ashid, waxay taasi ku dhalinaysaa rabitaan la'aan, gaar ahaan hadduu yahay nin dhallin yar. Waxaa ah wax la wada garanayo in haweeneydu waxyaabaha ay dhiigga caadada iskaga bi'iso ay ka qariso ninkeeda oo aanay u oggolaan inuu arko iyaga oo meel yaal, amaba meel ku qarsan, sidoo kalena gabal kasta oo maro ah oo uu dhiiggu gaaray.\nRagga iyo dumarka qaar baa ku kaca waxyaabaha dabeeciga ah sida kaadida, saxarada, dhuusada, iwm., ruuxa kale oo maqlaya, iyaga oon ka fekerin raadadka xun xun ee uu ku yeelan karo falkoodaasi nolosha qoyska. Waddanka Ingiriiska waxaad arkaysaa rag goob la wada buuxo si aan gambasho iyo xishood lahayn dhuuso ugu sii deynaya, waddanka Talyaanigana waxaaba laguugu mahad celinayaa ”Gradzio”. Su'aashuse waxa weeye ragga caynkaasi ahi dumarkoodana maku ag dhuusaan?, dumarka Ingiriiskuse ama ku wa Talyaaniguse miyaanay xil iska saarin arrintaasi sidii isaga oo kan dhuusay uu yahay dhallaankeeda yar ee dhabta ay ku hayso.\nQolka jiifka keliga ahi sidoo kale waxa uu dhibaato ku yahay ragga habeenkii ka yimaada shaqada iyaga oo daallan una baahan nasasho iyo hurdo, dabeetana ay ka toosiso oohinta ilmo la jiifa labadiisa waalid qolka amaba marmar isla sariirta. Kol haddii hooyanimadu ay khasab kaga dhigtay haweeneyda inay u dulqaadato qaylada habeenkii ee ilmaheeda yar iyo daryeelkiisa intaba, waxa habboon in ninka laga cafiyo culayskaasi iyo in aan laga qasin hurdadiisa, haddii kale subaxdii ayuu toosayaa isaga oon xalayto si wacan u hurdin, kuna billaabaa maalintiisa madax aan degganayn, lagamana gudbi karo dhibaatadaasi ilaa uu keligii qol kale seexdo.\nWaxaa ninka looga baahan yahay inuu ku dhowro qolka jiifka keliga ah hab maamuus leh, oo haddii ay khasab ku noqoto inuu ku kaco waxyaabo dabeeci ah waa inuu intuu kari karo la fogaadaa, haddii kalese aanu ku dhaqaaqin xaaskiisa oo maqlaya. Haddii ay khasab noqoto in hal qol oo jiif la dego, xalka dhexdhexaadka ahi waxa weeye in la isticmaalo laba sariirood oo kala durugsan si ay labada dhinacba raaxadooda u qaataan, gaar ahaan kolka labadooda midkood jirran yahay.\nIlaa iyo hadda waxaannu ka hadlaynay dhibaatooyinka qolka jiifka keliga ah, ha yeeshee dhanka kale qolkaasi waxa uu leeyahay faa'iidooyin aan la dhayalsan karin, oo aannu kaga hadlayno sida soo socota: Kolka habeenkii shaqada laga fara xasho, gurigana laga sanqar dhigo, qolka jiifka keliga ahi waxa weeye goob labada isqabaa ay keligood ku nastaan halka ugu wanaagsan. Waa in gogosha qolka iyo nalalkiisuba ay yihiin kuwo soojiidasho leh, nasiib darrose guryaha intooda badan taas culays la iskama saaro. Dadku kolka ay gurigooda qalabaynayaan waxay caadeysteen inay ahmiyadda ugu weyn siiyaan qolka fadhiga, halka qolka jiifka ay ka dhigaan makhsin ay ku ururiyaan shandadaha, dharka iyo weliba qalab guriyeed kale oo fara badan, kaasi oo dhalan rogaya muuqaalka qolka.\nHaddaba waxaa loo baahan yahay in alaabada qolka jiifku ay tahay mid indhaha u roon, naftana ugu raaxaysa qaabkeeda iyo midabbadeeda intaba, taasi oo damaanad qaadaysa isku xirnaanta ninka iyo gurigiisa iyo inuu waqtigiisa kula qaato xaaskiisa gurigooda, intuu aadi lahaa baarar iyo naadiyaal fududeeya kala geyntooda.\nQolka jiifka keliga ah faa'iidooyinkiisa waxa kale oo kamid ah, isaga oo ah goob ay ku heshiiyaan labada isqabaa. Waxaynu ogsoon nahay in nolol qoys oo kasta aanay ka marnayn khilaafaad dhex mara labada isqaba, khilaafaadkaasi o marmar dheerada marmarna waqti yar gudihii soo afjarma, taasi oo ku xiran hadba dabeecadda labada qof. Dadka qaar si dhaqsa ah loolama heshiin karo iyaga oon soo dabcaynin, qaarkoodna lagamaba yaabo inay iyagu billaabaan inay qofka kale gacanta heshiis iyo iscafis ugu soo taagaan. Islaanta iyada waxa caado u ah inay koone guriga kamid ah isku laabto si ay madax adaygeeda ugu noolaato ilaa uu ciilku ka baaba'ayo taasi oo qaadan karta waqti dheer. Ragga iyo dumarka qaar baa waxa la fiican inay jilaan doorka kan dulman ee isagu heshiiska diida.\nHaddaba kolka ay jiraan laba qol jiif waxa dhacaysa in mid kasta oo kamid ah labada isqabaa uu qolkiisa dib ugu gurto, dhowr maalmoodna halkaasi ku bacooloobo, isaga oo isku dhiibaya ciilka iyo cidlada. Waxa intaa dheer aragtida xun ee uu ka qaadanayo kan kale oo maalin kasta sii kordhaysa, taasi oo markaasi sii kordhinaysa karaahida iyo kala didka labadooda. Ha yeeshee qolka jiifka keliga ahi waxa uu labada dhinac khasab kaga dhigayaa inay dhexdiisa ku kulmaan halkaasi oo doodi ku dhex marto (Eedeyn, catabaad, caddeyn, cudur daar, iwm.), halkaasina dhibaatada lagu xalliyo la iskuna qalbi fayoobaado, isnaca iyo kala didkuna dhammaado, iyada oo weliba uu halkaasi ka dhoco kaftan shukaansi ah iyo galmo ku dhammaata inay wax waliba ku soo laabtaan sidoodii hore.\nadmin@alimuse.com Qore: Sabriye Macallin


SOMALIA iyo Sudan oo ku muransan muuqaalka gabar dhowaan la kufsaday - Caasimada Online\nHome Warar SOMALIA iyo Sudan oo ku muransan muuqaalka gabar dhowaan la kufsaday\nSOMALIA iyo Sudan oo ku muransan muuqaalka gabar dhowaan la kufsaday\nKhartoum (Caasimadda Online) – Iyadoo maalmihii ugu dambeeyey ay baraha Bulshaday qabsaday muuqaal naxdin leh ayaa waxaa arrintaas siyaabo kala duwan uga hadlay dowladaha Suudaan iyo Soomaaliya.\nMaxamed Maxamuud Fiidow oo ah U-qeybsanaha Warbaahinta ee Safaaradda Soomaaliya ee magaalladda Khartoum oo wareysi siiyey Wargeyska Al-tayyar ayaa wax kama jiraan ku tilmaamay in muuqaalkaas lagu sameeyey dalka Soomaaliya gaar ahaan Caasimadda Muqdisho.\nFiidow ayaa sheegay inaysan Soomaaliya wax xiriir ah la laheyn Muuqaalkaas waxuushnimada ah ee lagu faafiyey baraha Muqdisho kaasoo ahaaa kufsi loo geystay Gabar.\nMuuqaalkaas marka lagu baahinayey Baraha Bulshada ayaa waxaa la sheegay inay arrintaas ka dambeeyeen dad kasoo jeedo dalka Suudaan, sidoo kalana waxaa la sheegay inuu falkaas ka dhacay dalka Suudaan dhexdiisa balse arrintaas dowladda waa ay beenisay.\nSuudaan ayaa tilmaamtay in muuqaalkas lagu sameeyey dalka Soomaaliya isla markaasna aysan Suudaan lug ku laheyn.\nLabadii Maalin ee lasoo dhaafay dhacdadaan ayaa si weyn looga hadal hayey warbaahinta dalka Suudaan welina Wasaaradda Arrimaha Gudah si rasmi ah ugama hadlin.


Fiiri Wicitaankan Waxqabadka! | Martech Zone\nFiiri Wicitaankan Waxqabadka!\nKhamiis, Juun 10, 2008 Talaado, Oktoobar 30, 2012 Douglas Karr\nHaddii aad ka aqrinaysid qoraalkan quudintayda ama emaylkayga, hubi inaad gujiso illaa boostada loogu dhawaaqayo!\nMid ka mid ah caqabadaha ku jira Warshadaha makhaayadaha waxay la shaqeyneysaa dadka aan waqtiga haysan si ay u tijaabiyaan suuqgooda ama aysan ugu ciyaarin tikniyoolajiyad sida ugu badan ee ay tahay. Mahadsanid, Agaasimeheena Suuqgeynta, Marty Bird, wuxuu ka caawinayaa macaamiisheenna inay ka soo kabtaan farqigaas joornaalada billaha ah oo ay ka buuxaan macluumaad.\nWargeyskeena ugu dambeeyay, Marty wuxuu kaga hadlay muhiimada baaqa waxqabad. Haddii aad hal bog ku haysatid degelkaaga, ama hal emayl oo baxa, adiga oo aan wicitaan ficil ah - runti waad lumaysaa fursad aad macaamiisha qaarkood ugu beddelayso.\nDadka qaar waxay u maleynayaan in dhawaaqyadu ay yihiin uun farmaajo, laakiin way shaqeeyaan. Waxay ka shaqeeyaan heerar dhowr ah.\n3 Sababood oo loogu baaqayo Waxqabadku inay shaqeeyaan:\ngeynta - Haddii boggaaga si wanaagsan loo qaabeeyey, oo leh mashquul yar, u yeeritaanku wuxuu helayaa dareenka macaamiisha - taasoo ka dhigeysa mid iska cad meesha ay riixi karaan si ay u maraan, u soo dejiyaan, u diiwaangeliyaan, iwm. maxaa yeelay ma yaqaaniin meel ay xigtaan oo ay gujiyaan.\nOptions - Sida ay muhiimka u tahayba, dadka soo booqda waxay inta badan imaan doonaan goobtaada maxaa yeelay waxay ka soo degeen halkaas goobitaan, waxaa muhiim ah in loo siiyo waddo ay xiriirkaaga ku sii wataan. Waxaa laga yaabaa inay heleen wixii ay raadinayeen, laakiin iyaga oo siiya wax kale ayaa ka celin kara inay soo noqdaan!\nXiisaha - Waxaa jira boqolkiiba qaar isticmaalayaasha oo kaliya jecel inay gujiyaan waxyaabaha. Bixinta u yeeritaan wanaagsan oo geesinimo leh waxay ku siin kartaa hadafka ay raadinayaan. Intaa waxaa sii dheer, waxay kuu keeni kartaa iib cusub.\nHaddii wicitaan waxqabad leh dhawaaq geesinimo leh uusan ku jirin liiska hubintaada markaad abuureyso degel ama emayl, hubi inaad ku darto maanta.\nGo'aaminta Alaabooyin, Adeegyo ama Tilmaamo cusub\nJul 28, 2008 markay ahayd 4:49 AM\nTalo weyn. Mawduuca mawduuca iimaylka waxaan u arkaa inay tani tahay waxtar runtii faa iido leh, oo ay kujiraan talooyin badan iyo maqaalo xeel dheer:\nJul 28, 2008 markay ahayd 9:36 AM\nSidoo kale waxaan ku daray kheyraadkaas Google Knol ee aan ku qoray Suuqgeynta Emailka!


Kala wareega Badda Somalida.( Ha ooyin):-(Akhriso) – hareerley\nMay 20, 2019 bashka\t0 Comments\nQoraalka intaan kama yareeyn karo, si aan u kala faa’iido darteed,Qaarna waan ka reebay!!!!!.\nMaad iska fiirisiin indhaha miyaad la’dihiin, wixii hore ugu dhacay waddamada kale ee Africaanka ah, ma xumo in Caalamka heshiis lala galo, laakin waxaa bilaawday in wadamada waaweyni ey boobaan wadamada yar yar ee aan xisaabtameeyn.\n2- Shiinuhu heshiiskii ey la galeen Dalka Cameroon bal fiiri, 45.000 hector oo aheyd keyn UNISCO u aqoonsatay “world heritage conservation area”,oo xayaawaanad kala duwan ey ku noolayeen ayaa Shinuhu u bedeshay dhul ey ku beertaan Dhirta laga miiro Goomaha “ Caaga”, dadkii deegaanka ayaa hadda dhibkii soo gaaray oo qeylinayo. Dalka Gambiya oo beeri Taajir ku ahaa Kaluunku hadda male Kaluun ku filan.\n3- Shirkii Sept. 2018, ee “the Beijing Summit of the Forum on China-Africa Cooperation” Madaxweynaha Dalka Africaanka ah ee Madagascar waxa uu Shiinaha la saxiixday 10 Sanno oo kaluumeysi ah heshiiskaa oo dhax maray shirakada “the Malagasy Agency for Economic Development and Promotion of Enterprises”, iyo “the Chinese business consortium” Shiinuhu waxa ey ku maalgalinayaan Mashruucaa $7.2 Billion, waxaana ka jilaabanaya dalka Madagascar 330 Markab oo Shiinuhu leeyahay. dhowr bil ka hor ayaan si ku helay heshiiskaa waxaana iiga muuqatay in dhib ugu jiro shacabka Madagascar, Aragtideeyda Qofeed.\n1- EEZ-ka Somaliaya waa 830,389 km2 dhinaca “Indian Ocean” oo kaliya. Waana cabir gaarayo illaa 200 Nautical miles sida ku cad sharciga Law No. 37 ee soo baxay 1972. Kacaanka oo 3 Sanno oo kaliya jiro ayaa ka gaarsiiyay, waqtiga oo dhici rabay in uu Diiwaanka Caalamka galiyo.\n4- Bangiga “Exim Bank of china” heshiiskiisii uu la galay Somalia ee 22 Dec. 2018 waxa Xuquuq kaluumeysi oo aan xad leheyn uu siinayaa Shiinaha, waxaa kale oo jira in lagu heshiiyay 200 Million si dib loogu dhiso dekada Xamar laguna bedesho kaluumeysi aan xad leheyn oo faa’iido badan ey ka soo galee shiinaha iyo in ey Dekada qeyb ku lahaato Shiinuhu inta lacagteeda ey ka soo ceshanee, waana nuuc cusub oo Burcad badeed ah.\n6- Sannadkii 2013 ayaa shirkad Shiina ahi balan qaaday in ey lacag la’aan ku dhisee Dekada Ceel macaan iyo Garoonka Cisaleey, waxa la sameeyay darasadii ,khubaro labada dhinac ah ayaa loo xilsaaray, naqshadihii waa la dhameeyay Qiimuhu waxa uu noqday $770 Million, kadibna wafdi somaliya ayaa tagay dalka Shiinaha, shirkadii ayaa tiri: Annagu wax Lacag ah hadda idin warsan meeyno, waana idiin dhiseeynaa, Lacagta waxaan ka deymaneynaa Bangiga “Exim Bank of China” deyntaana dib ayaad isaga bixin doontiin oo Bangiga ayaa idinkula xisaabtami doono. Wafdigii iyo wasiirkii la socday waa diideen, weyna soo noqdeen. Qaar aan ka aqiin ayaan weydiiyay, waxa eyna igu yiraahdeen heshiiska khiyaano ayaa ku jirtay, deyn intaa la egna uma soo qaadi karno jiilka dambe.\n7-Sannadkii 1997 ayaa “the environmental NGO Greenpeace” waxa ey cadeeyeen in Shirkado ka socda wadamada Swiss iyo Talyaanigu ey badda somaliya ku aaseen haraaga wasaqda warshadaha iyo sun khatar ah. Haddana waxaa soo baxaya Cabsi, laga baqayo in Shiinuhu ey ku aasaan Badda somaalida ““toxic waste”. Bacdamaa Shiinuhu ey leeyihiin warshado badan lana la’yahay meel lagu shubu wasaqdaa.\n8- Habkii FAO, World Bank iyo IADC ey nooga caawin lahaayen 2013..ee ahaa in aan si miisaaman, Ceymiska, sida dakhliga looga soo xareeyo, iyo farsamada “technical assistance” loogu heshiiyo “Tuna-ha”. Mashruucaa Ma laga faa’iideystay??? Taa oo weli aad ka heli kartid “updated website”. Maxaa noo diidayo in aan Ku dhaqano?\n9- Habeen ayaa casho naloogu Sameeyay Magaalada “the Hague” ee Dalka “Holland” ayaan xasuustaa in Gabar Cashada nala joogtay ey tiri: Annigu Kaluunka ma cunno oo mar hore ayaan iska joojiyay, waxaan ogaaday in kaluunka yurub laga cunu uu u badan yahay Kaluun laga soo xaday Dal miskiin ah oo Somaliya la yiraa. Waxaa lagu yiri: Ninkaan ayaa Somali ah, waan xishooday.\n11- waxaa la yiraa Kaluunka kalya ee u ooyo sida caruurtu waa kan loo yaqaan “Zoologger” qadarka Alle. Annigu waaba ooyee, yaa ka waramo Zoologger –kii somalida.\nW/Qorey Yahya Amir\n← US Fifth Fleet: GCC Countries Begin Enhanced Maritime Security Patrols\nSudanese military and opposition resume talks after street violence →


Sawirro: Alshabaab oo soo bandhigay gaadiid dagaal oo ay kala wareegeen milateriga Soomaaliya – Mareeg.com somalia, World News and Opinion.\nA warsame 22 March 2016\nMareeg.com: Alshabaab oo habeen hore weerar culus ku qaaday saldhiga milateriga Laanta Buuro ee gobolka Shabeellaha Hoosee ayaa soo bandhigay 9 gaadiid ah oo ay ka qabsadeen milaterigii deganaa xeradaas.\nGaadiidka Alshabaab soo bandhigeen ayaa kala ah 7 gaari oo dagaal, gaari booyad saarantahay iyo gaari yar oo ah Nuuca CARIB.\nSidoo kale, Alshabaab ayaa soo bandhigay hub u badan baasuukayaal, kaasoo ay sheegeen iney ka qabsadeen milateriga.\nTaliska milateriga ayaa shalay beeniyey in Alshabaab la tageen gaadiid badan, waxeyna sheegeen iney dib uga soo celiyeen gaari ciidan oo ay xerada ka qaateen.\nSawirradaan waxaa baahiyey warbaahina Alshabaab, mana jiro wax war ah oo ay dowladda Soomaaliya kasoo saartay sawirradan iyo sheegashada Alshabaab.\nSawirro: Puntland oo soo bandhigtay maxaabiis Alshabaab oo ay ku qabatay dagaalkii Suuj


Keating oo la gaarsiiyay warqado sir oo laga qaaday Villa Somalia - Caasimada Online\nHome Warar Keating oo la gaarsiiyay warqado sir oo laga qaaday Villa Somalia\nKeating oo la gaarsiiyay warqado sir oo laga qaaday Villa Somalia\nMuqdisho (Caasimada Online)-Warar lagu kalsoon yahay oo aan ka helnay xubno ku dhow dhow wakiilada Beesha Caalamka ka jooga Somalia, ayaa sheegaya in Warqado sir ah oo laga qaaday Villa Somalia la gaarsiiyay Danjiraha QM u fadhiya Somalia Michel Keating.\nWarqadahaani sirta ah ayaa la sheegay inay yihiin kuwo lagu diyaariyay qorshaha lagu dib dhigaayo doorashada Somalia, sida aan xogta ku helnay.\nWarqadahaani ayaa la sheegayaa in laga sameeyay Copy isla markaana nuqulo kamid ah la geeyay Xafiiska Mr Keating si Madaxtooyada Somalia loogu marqaati furo qorshaha cusub oo ay ku dooneyso in doorashada lagu gaarsiiyo bilaha ugu danbeeya ee sanadkaani.\nIlo wareedka aan xogtaani la wadaagnay ayaa sheegaya in warqadahaasi ay yihiin kuwo aan khuseyn Hoggaamiyayaasha maamulada dalka, balse ay yihiin kuwo u gaar ah Madaxweynaha dalka Xassan Sheekh Maxamuud iyo Ra’isul wasaaraha, waxa ayna xogtu intaa kusii dareysaa in xogtaani aysan dhaafsiisneyn ilaa lix mas’uul oo ay ku jiraan Xassan iyo Sharmaarke.\nMadaxweynaha dalka Xassan Sheekh Maxamuud ayaa xoogiisa isugu geeyay sida uu ku hergalin lahaa wakhti kororsi, waxa uuna arrintaani la kaashanayaa keliya xubno isaga ku dhow dhow si qorshihiisa uu u hirgaliyo.\nBeesha Caalamka ayaa iyana kasoo horjeeda in dib u dhac lagu sameeyo xiliga lagu ballamay in la qabto doorashada dalka.\nGeesta kale, waxaa adag in wax laga ogaado talaabada ay qaadi doonaan dowladaha fangareeya Siyaasada DFS, waxaana suuragal ah in qorshaha Xassan Sheekh uu fashilmo.


Waxaa Socota Hadal-hayn ah, in Jwxo-shiil, Laga Masaafurin Doono Dalka Ingriiska – Rasaasa News\nJul 17, 2010 in Jwxo-shiil, Laga Masaafurin Doono Dalka Ingriiska, Ogaden, ONLF, Waxaa Socota Hadal-hayn oo ah\n“Eedaysanow waa lagu arkaa waana lagu ogyahay” sidaasi waxaa yidhi mid ka mid ah dadka Jwxo-shiil dacwada la daba socda ee u haysta dilalka uu u gaystay dad ehelkooda – waxaa ayaamahan aad la isula dhexmarayaa in ay socdaan arimo badan oo ka dhan ah Jwxo-shiil iyo xubno la sheegay in ay wada shaqayni ka dhaxayso isaga.\nJwxo-shiil, oo mar ahaan jiray gudoomiyaha Jwxo, ayaa waxaa uu ka shaqeeyey sidii ay u burburi lahayd Jabhada ONLF. Jwxo-shiil, oo garabsanaya xukuumada Eritrea, ayaa ka galay ummada Somalida Ogadeeniya dambiyo aan hore uga dhicin dalka.\nJwxo-shiil, waxaa uu cwxo, ka dilay sababa la,aan 180 N/hure, oo ay ku jiraan 80 N/hure oo lagu hogeeyey xeradii galaal-xoor ee Casab, Eritrea.\nMarka laga yimaado burburka uu u gaystay Jwxo, ayaa waxaa uu ka galay dadweynaha Somalida Ogadeeniya dambiyo badan oo isugu jira kuwa guud iyo kuwa gaar oo ay ka mid yihiin kuwan hoose;\nDilkii 74 ruux ee Cobale oo u badan hal qoys iyo 9 ruux oo shiinays ah.\n180 N/hure oo ka tirsanaa cwxo, oo 80 ka mid ah lagu dilay god ku yaal Casab.\nDad shacab ah iyo hanti gaadiid oo tiro badan oo la dilay, lana gubay\nXubno badan oo ka tirsanaan jiray ciidanka iyo masuuliyiinta UWSLF, oo sabab la,aan lagu dilay\nDr.Dolal, oo haystay dhalashada Ingiriiska iyo N/hure Jamaal dheere, sabab la,aan lagu dilay\nDilkii ugu Dambeeyey ee Liqowe Muxumed Tayse, oo ahaan xisaabiya shacab ah, oo la dilay.\n12 Cuqaal ah oo reer Wardher ah, oo uu ka mid ahaa Ugaaskii Beesha Abraahiin.\nDambiyo kale oo aan xisaab lahayn, balse kolka aad tagto dhulka Somalida Ogadeeniya ay dadku kuu sheegayaan arimo aad ka naxdo ayaa jira oo kuligood uu Jwxo-shiil masuul ka yahay.\nArimahan waxay keeneen in Jwxo-shiil ay ummadu u nacdo sida malaku-mawdka dadka dila, ruux walba oo ka mid ah dadweynaha Somalida Ogadeeniyana wuxuu ku taamayaa in laga gudo dambiyada uu ka galay.\nHadaba, sida aanu ku helay warar hoose, ayey qaar ka mid dadkii uu eheladooda dilay Jwxo-shiil, doonayaan in ay maxkadam hor keenaan si loogu ciqaabo dilalka uu gaystay. Waxaana arintan dabada ka riixaya wakiilada degmooyinka ay dadkaasi degan yihiin iyo waliba Jaaliyadaha u dhashay dhulka Somalida Ogadeeniya ee degan dalka Ingriiska.\nSharciga dalka Ingriiska ayaa waxaa uu qabaa in aan ruuxna lagu ciqaabi karin dambi uu ku soo galay dal kale, hadiise uu ruuxaasi dilay ruux Ingriis ah waa la maxkamadayn karaa. Sharciga dalka Maraykanka ayaa ka gadisan kan Ingriiska, waana arinta keentay in dalka Ingriiska ay joogaan dad badan oo dambiyo ku soo galay dalal banaanka ka ah dalka Ingriiska.\nUrurada u dooda xuquuqda dadka ee dalka Ingriiska, ayaa aad uga soo horjeeda sharcigan una ololaynaya in ruux kasta oo dambi galay, meesha uu doono ha ku galee la maxkamadeeyo hadii dacwad lagu soo oogo.\nEhelada dadka uu dilay Jwxo-shiil ee degan dalka Ingriiska, ayaa waxay xidhiidh la yeesheen ururada xuquuqda. Waxaana socda arimo la damcsan yahay in Jwxo-shiil, laggaga caydhiyo dalka Ingriiska, madaama uu jiro sharci ka mid ah sharciyada Ingriiska oo odhanaya hadii loo aqoonsado dambiile ruux haysta dhalashada Ingriiska , balse uuna asalkiisu ahayn Ingriis in laga qaadi karo dhalashada, dabadeedna lana masaafurin karo ruuxaas.\nLabada qodob ee dambe ayey labaduba qabanayaan Jwxo-shiil, hadiise ay noqoto in Jwxo-shiil, laga masaafuriyo dalka Ingriiska, ayaa dalka kaliya ee lagu celin karo uu noqon dalka Somaliya, oo ah dalka uu qaxootinimada ku codsaday, in kasta oo uu madax ka ahaa muddo ururka mucaaradka ah ee la dagaalama xukuumada Itobiya [ONLF].\nXukuumada Itobiya ayaa hore uga codsatay qaar ka mid ah dalalka reer galbeedka in loo soo masaafuriyo [extrdiation] xubno ka mid ah ururka [ONLF], xubnahaas oo ay u haysato in ay dambiyo ka galeen gabalka Ogaden, lama ogga in uu Jwxo-shiil xubnahaas ka mid yahay iyo in kale.\nEhelada dadka uu Jwxo-shiil, dilay ayaa meelo badan la xidhiidhay iyaga oo kaashanaya ururada xuquuqda, waana arimaha keenay baa la leeyahay in Jwxo-shiil loo diido in uu galo dalka Maraykanka iyo dalal kale oo uu visa ka codsaday.\nWaxaa kale oo hada uun dhacday baa la leeyahay in Booliska dalka Ingriisku ka joojiyey Jwxo-shiil, shir uu ku qaban lahaa magaalada London ee dalka Ingriiska, oo hore loogu xayeysiiyey boggaga Internetka ee u shaqeeya isaga, ka dib markii ay ehelada dadka uu laayey ay dacwad geeyeen Booliska.\nHore ayaa waxaa loogu diiday kooxda Jwxo-shiil, in la siiyo ruqsad ay ku banaan bixi karaan safaarada Itobiya iyo waliba masuuliyiinta Itobiya ee booqashada ku taga dalka Ingriiska.\nArimahan hada socda ayaa waxay ood afka ka saaridoonaan, dhaqdhaqaaqyadii mudada socday ee ay dadweynaha Somalida Ogadeeniya ku doonayeen in ay cadaadis ku saaraan xukuumada Itobiya.\nEhelada dadka la laayey ayaa waxay ku doodayaan, in uusan dambigu ku koobnaan doonin Jwxo-shiil oo kaliya, balse ay soo galidoonaan qaar ka mid ah dadka la shaqeeya.


Khabiirka Cimilada wuxuu bixiyaa Talooyin qiimo leh oo SEO ah oo ku saabsan sida loo hagaajiyo Performance Your Website\nDhab ahaan, waxaa jira waxyaabo badan oo muhiim ah oo laguu tixgeliyo marka adigaayaa abuuraya website. Laga soo bilaabo bogagga qaabeynta si aad u isticmaasho khadadka gaarka ah, wax waliba waa arrin marka ay timaado aqoonsiga goobtaadainternet ah. Waxaa intaa dheer, waa arrin aad muhiim u ah macaamiishaada / akhristayaasha qanacsanaanta. Kuwaas oo dhan waa la samayn karaa si sax ah ulacaawinta raadinta mashiinka raadinta (SEO) sharciyada loogu talagalay qaabeynta bogagga. La kulan shuruudaha raadinta, website-kaagu wuxuu helaa darajo sarenatiijooyinka raadinta\nDhibaatada, oo shirkadaha intooda badani la kulmaan, waa makiinadaha raadintasi joogto ah u wanaajiya una beddesho algorithms sidaas darteed waxay u baahan tahay shaqada takhasuska, kaas oo si joogto ah ula socda wararkii ugu dambeeyey eebarta SEO. Artem Abgarian, Maamulaha Guusha Macaamiisha ee Sare Adeegyada Dijital ah ayaa sharaxaya waxa aad sameyn kartid si aad u hagaajisid waxqabadkaaga boggaaga\nInuu kordho Sawirada Website-ga\nMa ogtahay in sawir kasta oo ku yaal boggagaaga la yareeyn karo? Haa,cinwaanka aad siisid sawirka iyo cabbirka sawirka, dhamaantood waxay muujin karaan dhaqanka SEO wanaagsan. Waxaad awood u yeelan kartaa sawirradaada, oo waxaad ka raadin kartaamashiinka carbuunta oo hoos u dhigaya sawir kasta. Marka mashiinnada raadinta ku dhuftaan webka, sawiradaada internetka ayaa lagu ogaanayaa inay qayb ka yihiinnatiijooyinka. Yaraynta xajmigaaga sawiradaada waxay ka caawisaa xawaareynta xawaareynta webka, taas oo hagaajin karta boggaaga internetka. Sii sawirka akeyword-centric title oo kaa caawin doona macaamiisha si ay u ogaadaan waxa ay raadinayaan.\nDiidi Macluumaadka Blocks\nWeligaa waxaad ku riixday website, kaliya si aad u ogaatid inaad u baahan tahaybixiso si aad u gasho bogga? Waa hagaag, dadka badankood way ka tagaan goobahaas oo aan marna soo noqon. Ma doonaysid in boggagaaga uu noqdo mid ay dadku ka tagaanxitaa ka hor inta aanay arkin waxaad bixinayso! Haddii aad rabto in aad qayb ka mid ah boggaaga xannibtay, laga yaabee inaad xubin ka noqoto xubnahaaga,xakamee qaybtaas. Ka tag bogga soo degaya lacag la'aan. Ka-tiri dhammaan foomamka aan loo baahnayn, iyo xayeysiisaha xayeysiiska, iyo sidoo kale popups..\nMakiinadaha raadinta waxay ubaahan yahiin boggaga internetka in ay si joogto ah u cusbooneysiiyaan content-koodawaxay ku siin karaan dadka isticmaala kalsoonida iyo waqtiga loo baahan yahay. Sidan oo kale, boggaga internetka oo dadaal u galiya si ay u cusbooneysiiyaan mawduucooda si joogto ah,waxaa mudnaanta la siinayaa qaababka algorithms. Haysashada blog waa hab hubaal ah oo lagu hubinayo in boggaaga aan laga saarin tixgelintaqiimeynta sare\nDooro Cinwaan Wanaagsan\nKa dhig URL-gaaga raadiyahaaga saaxiibtinimo adiga oo adeega aad bixisoURL, ama adiga oo dooranaya magac wacan ee URLkaaga. Iyada oo ay ku jirto goobta ama juqraafi ee ku jira URL-gaaga ayaa sidoo kale caawin kara matoorada raadintasi aad macaamiishaada ugu xirto boggaaga.\nGeedi socodka Mobile-ga\nadduunka oo sii kordhaya helitaanka mobile, Google hadda wuxuu leeyahay qaas ahalgorithm loogu talagalay bogagga internetka ee saaxiibtinimada. Sababtan awgeed, waa in website-kaaga la hagaajiyaa taleefannada gacanta ama khatarta ganaaxa. Adiganaqshadeeyaha webka waa inuu awoodaa inuu doorto naqshad websaydh ah oo ku habboon telefoonnada gacanta. Ha ilaawin inaad sidoo kale ku jirto qaybta buug-yarahakuwa doonaya raadinta codka ku salaysan.\nKu dhajiya Xawaaraha Xilliga\nMarka dhan la sheego oo la sameeyo, ha ilaawin inaad ka shaqeyso boggaga internetkaxawaaraha. Dareenka dadku maaha mid aad u dheer, sidaas darteed haddii website-kanaga uu si joogto ah u qaato si uu u buuxiyo, fursadaha ayaadmacaamiisha aad ka fikirto. Waxaa laga yaabaa inay sabab u tahay sababta website-kaaga uusan u badaleynin sidoo kale waa in ay ahaataa. Isku day inaad eegto wax walbataas oo laga yaabo in ay hoos u dhigi karto boggaaga, laga bilaabo plugins ilaa badhitaanka wadaagga warbaahinta bulshada, iyo xataa xajmiga sawiradaboggaaga\nInkastoo qaabeynta bogga iyo naqshada ay muhiim tahay, ha iloobin in SEO yahayarrimaha ugu muhiimsan ee saameynaya waxqabadka boggaga internetka Source . Sawir ku saabsan khibradda Sartaal macaamiisha, dayacaadda SEO ee aadxirfad shaqo ayaa laga yaabaa inay ka dhigto dadaalka suuq-geynta shirkaddaada aan waxtar lahayn


Saafi Films - News: Maamulka Puntland oo ku baaqay in lasoo magacaabo Ra�iisul aan xil horay dalka uga soo qaban\nMaamulka Puntland oo ku baaqay in lasoo magacaabo Ra�iisul aan xil horay dalka uga soo qaban\nMaamulka Puntland ayaa ka hadlay soo magacaabista Ra�iisul Wasaaraha cusub ee dalka Soomaaliya oo lagu wado dhawaan inuu soo magacaabo Madaxweynaha dalka Soomaaliya.\nWasiir ku xigeenka wasaarada dekadaha maamul Gobaleedka Puntland C/shakuuur Mire Aadan oo la hadlay warbaahinta ayaa wuxuu sheegay in loo baahan yahay Ra�iisul wasaaraha Soomaaliya loosoo magacaabayo inuu noqdo mid ku cusub maslaxa siyaasada dalka Soomaaliya.\nC/shakuuur Mire Aadan ayaa dhanka kale sheegay inuu ugu baaqayo Madaxweynaha Soomaaliya Xasan Sheekh Maxamuud inuu keeno Ra�iisul Wasaare sidiisa oo kale saaxada siyaasada Soomaaliya ku cusub.\nWuxuu sheegay in aan loo baahneyn in dib loosoo celiyo rag xilal horay uga soo qabtay Soomaaliya balse sida uu sheegay aysan wanaagsaneyn taasi.\nMadaxweynaha Soomaaliya Xasan Sheekh Maxamuud ayaa lagu wadaa inuu soo magacaabo Ra�iisul Wasaare ay yeelato Soomaaliya kaasi oo soo dhisa xukuumad dalka Soomaaliya ka hana qaada waxaana dadka indha indheeya siyaasada Soomaaliya iyo shacabka intaba ay u dhaga taagayaan qofka Ra�iisul Wasaare loosoo magacaabi doono.\nnasro on September 18 2012 ·\n4,540,907 unique visits


Sida loo xakameeyo taageerayaasha iMac barnaamijyada | Waxaan ka socdaa mac\nSida loo xakameeyo taageerayaasha iMac barnaamijyo\nPeter Rhodes | | iMac, Kombiyuutarada Mac\nIsticmaalayaal badan ayaa qaata murugada waxayna go'aansadaan inay beddelaan iMac-kooda adag ee gudaha, haddii ay yihiin moodooyinka cusub ee caato ah ama aluminiumkeenna qaaliga ah ee iMac iyo DVD burner. Si kastaba ha noqotee, maahan dhamaan tillaabooyinka ay tahay in la raaco kuwo cad waxaana jira moodello iMac ah oo leh dareemayaal xogta u dira processor-ka si ay si sax ah u maamusho taageerayaasha in mashiinku u haysto heerkulka ku habboon.\nApple, bilawgeeda, waxay siisay qaar badan oo ka mid ah iMac dareemayaal heerkulka ah oo lagu rakibay dusha sare ee rugaha adag ee lagu soo daray iMac, sida haddii aad bedesho drive-ka adag nooc ka duwan kuwii ay Apple laftiisu isku soo dubariday kumbuyuutarka ayaa si otomaatig ah marwalba u daara taageerayaasha.\nGoor dambe, imaatinka cusub iMac oo leh gees khafiif ah oo horeyba loo cusbooneysiiyay dhowr jeer illaa laga gaaro moodooyinka leh muuqaalka 'Retina bandhigay', ku darista dareeraha heerkulka ayaa laga tagay si markaa kumbuyuutarradan aan horeyba isbeddel ugu sameyn karno ee disk-ka gudaha ah HHD ama SSD adigoon wax dhibaato ah kala kulmin taageerayaasha.\nHadda, haddii iMac-ka aad rabto inaad ku cusbooneysiiso SSD tusaale ahaan inaad yeelato waxqabad sare, waa inaad tixgelisaa taas waa inaad ku xakameysaa taageerayaasha barnaamijka maaddaama maqaayadaha aan hadda la siinaynin dareemayaasha heerkulka ee aan kuu sheegnay ama ay adag tahay in la helo.\nMar alla markii aad beddesho diskiga adag, waxa ugu horreeya ee ay tahay inaad sameyso markii aad bilawdo iMac markale waa inaad ka raadsato internetka arjiga lagama maarmaanka u ah inaad ku rakibto sidaasna aad ku haysato maamule disk adag sida haddii ay tahay dareemayaal heerkulka jirka ah. Codsiga laftiisa waxaa loo yaqaan 'SSD Fan Control' waana awoodaa ku soo dejiso bilaash websaydhka soo socda.\nMarkaad soo dejiso, waxa kaliya ee ay tahay inaad sameyso ayaa ah inaad rakibto oo markii aad socodsiiso markii ugu horeysay dooro SMART qaabka shaqada si ay si otomaatig ah u shaqeyso oo ay kaligeed ku bilaabato xakamaynta taageerayaasha isla waqtiga aad daarto iMac. Sidaas darteed, waxaad yeelan doontaa gacanta software ee hawlgalka ee taageerayaasha aad Mac iyo sidaas awood u yeelan doonaan in ay isticmaalaan nooc kasta oo ka mid ah darawal saddexaad xisbiga adag.\nWadada buuxda ee maqaalka: Waxaan ka socdaa mac » Kombiyuutarada Mac » Sida loo xakameeyo taageerayaasha iMac barnaamijyo\nShaki la aan kan ugu fiican ee aan ugu isticmaalo barnaamijkayga 'iMac 2011' ssd waana raaxo !! Waxaan rajeynayaa inay taageero u hayso macOS Sierra !!!\nJawaab ku bixi Matias Torchia\nShaki la'aan, waxaan si fiican ugu isticmaalaa iMac-kayga 2011-ka oo aan la socdo SSD !! waxaan rajeynayaa in taageero lasiiyo macOS Sierra!\nGalab wanaagsan Pedro. Waxaan jeclaan lahaa inaan ogaado inaad i caawin karto iyo in kale. Waxaan ku rakibay SSD Fan Control, tan iyo markii aan badalo drive-ka adag ee SSD-ka ah oo ah 2009 iMac taageerayaashu ma joojinayaan.\nNidaamka qalliinka waa SIERRA\nDhibaatada i haysata ayaa ah ikhtiyaarka SMART ee aad ka faallooto ma muuqdo oo sidoo kale wuxuu ka muuqanayaa sawirka barnaamijka.\nMa ogtahay sababta ay noqon karto?\nWaad salaaman tihiin Fernando, sidee buu ku yimaadaa, ma ka soo degsatay bogga rasmiga ah?\nHELLO PEDRO, WAAN KU BADALAY HDD SSD, WAANNA HADAAD AH FANSANAYAASHA COD DHAQA LEH, AYAAN SOO BANDHIGAY KONTOROOLKA FANKA EE SSD, LAAKIIS MA OGAO IN AY SAMEEYSO WAX KASTA, TAAGEERAYAASHA AY RAACAYAAN QAADO KASTA, XATAA IN AY TAHAY DIIWAANKA AAN ISBADALKA JOOJI). WAXAAN LEEYAHAY BMI BANKA 2011 IYO OS SIIRRA SARE, MAXAAN SAMAYN KARAA, MAHADSANIDIIN.\nCodsi heer sare ah oo loogu talagalay kuweena baahida u qabay casriyeynta Hard Drive-ka. Waxay u shaqeysaa si qumman (smart mode) IMac 27 ″ Mid-2010 iyo High Sierra.\nWaad ku mahadsan tahay Pedro\nJawaab si Luis Alberto Leiva\nAad baad u mahadsantahay Pedro Rodas, waxaan toos ugala soo degay Link-ka SSD Fan Control oo si guul ah ku dhammaaday. Madax xanuunka aad iga qaaday maba garanaysid!\nNooca ugu horreeya ee iPhone-ka wuxuu yeelan lahaa 32GB oo keyd ah oo gudaha ah


Tag: email caalami ah | Martech Zone\nTag: email caalami ah\nIsniin, Maarso 16, 2020 Monday, August 23, 2021 Douglas Karr\nWaxaa jira khaladaad badan oo badan oo aad ku sameyn karto dhammaan barnaamijka suuqgeynta iimaylkaaga… laakiin macluumaadkan oo ka socda Email Monks wuxuu diiradda saarayaa khaladaadka khaldan ee aan sameyno ka hor inta aanad gujin dir. Waxaad ku arki doontaa wax yar oo ka mid ah wada-hawlgalayaashayada 250ok oo ku saabsan naqshadaynta iyo waxqabadka samatabbixinta. Aynu si toos ah ugu boodno: Jeegagga Soo-saarista Kahor inta aynaan bilaabin, ma waxaa nalooga dhigay guuldarro ama guul? Kafaala qaadayaashayada 250ok waxay leeyihiin xal aan caadi aheyn oo ku caawin kara\nWaxaan ka caawinnay macaamiisha caalamiga ah (I18N), si fudud haddii loo dhigo, maahan wax lagu farxo. Nuujinta dejinta, tarjumaadda, iyo dejinta waxay ka dhigaysaa geedi socod adag. Haddii qalad lagu sameeyay, waxay noqon kartaa wax laga xishoodo… oo aan lagu xusin waxtar la'aan. Laakiin 70% dadka isticmaala khadka tooska ah ee dunida oo dhan 2.3 bilyan maahan dad kuhadla afka ingiriisiga waxaana $ 1 kasta oo lagu qarash gareeyo deegaanka la ogaaday inay hayaan ROI oo ah $ 25, marka dhiiragalinta waxay u tahay ganacsigaaga inuu socdo


Tartanka Kubadda Koleyga ee Degmooyinka Gobolka Banaadir oo si xiise leh u socda. Sawirro – Radio Muqdisho\nTartankii Kubadda Koleyga ee Wiilasha iyo Gabdhaha ee Degmooyinak Gobolka Banaadir ayaa wali si habsami leh uga soconaya Garoonka Wiish ee Magaalada Muqdisho.\nShaley oo ay taariiikhdu aheyd 27.6.2018 ayaa waxaa Garoonkaasi isaga horyimid Wiilasha Kubadda Koleyga ee Degmada Heliwaa 37 iyo 26 uga Adkaday Degmada Xamar jajab oo ka wada tirsan wareega Group-yada.\ncayaartii 2aad ayaa iyadana waxaa isaga horyimid Wiilasha Kubadda Koleyga ee Degmada Shibis oo 34 dhibcood iyo 31 dhibcood uga Adkaatay Degmada Howl Wadaag oo ay ku kulmeen garoonka Wiish ku katirsan wareega Group-yada.\ntartamadaani ayaa ah kuwa lagu xoojinayo horumrinta Ispoortiga Dalka, gaar ahaan Gobolka Banaadir, islmarkaana lagu abuurayo jawi nabadeed oo ku saleysan is-dhexgal bulsho.\nFanaan Axmed Naaji Sacad oo lagu soo dhaweeyay Kanada (Sawirro)


Nagu saabsan | Zhangjiagang Fortune Chemical Co., Ltd.\nMabda'eena: Tayada Koowaad, Qiimaha wanaagsan, Adeegga Xirfadlayaasha\nZhangjiagang Fortune Chemical Co., Ltd, waxaa la aasaasay 2013, oo ku taal magaalada Zhangjiagang, waxay ku takhasustay soo saarista iyo iibinta foornada foornada celisa iyo bacriminta, PU elastomer iyo Ethyl Silicate. Waxyaabaha our waxaa si weyn loo isticmaalaa in PVC, xumbo PU, buufiyo polyurea qalabka biyuhu, qalabka go'doomin kaamerada, koollo, daahan iyo qashin iwm Waxaan ku aasaasay afar dhirta OEM ee Liaoning, Jiangsu, Tianjin, Hebei & Guangdong gobolka. Bandhigga warshad ee ugu fiican iyo khadka wax soo saarka ayaa naga dhigaya inaan u dhigno dhammaan macaamiisha baahida loo habeeyay. Dhamaan warshaduhu waxay si adag ugu hogaansamaan xeerarka cusub ee deegaanka, badbaadada iyo shaqada kuwaas oo sugaya sahaydeena waara. Waxaan mar hore dhammeynay EU REACH, Korea K-REACH diiwaangelin buuxda iyo Turkey KKDIK horay u diiwaangelinta alaabadayada waaweyn.\nWadarta guud ee waxsoosaarka sanadlaha ayaa ka badan 20,000ton. 70% awooddeenu waxay u dhoofineysaa caalamka Aasiya, Yurub, Waqooyiga Ameerika, Bariga Dhexe, S. America iwm. Qiimaha sanadlaha ah ee aan dhoofino wuxuu ka badan yahay $ 16 milyan. Iyada oo kuxiran hal-abuurnimo iyo adeegyo xirfadle ah, waxaan hubineynaa inaan siinno alaab tayo iyo tartan u leh dhammaan macaamiisheenna.\nWaxaan leenahay koox maareyn xirfadlayaal ah iyo farsamo yaqaanno in ka badan 10 sano khibrad u leh berrinka kiimikooyinka wanaagsan si ay u bixiyaan adeegyo farsamo oo ka wanaagsan. Shirkadeena saadka gaarka ah waxay naga dhigeysaa inaan siino xalka ugu fiican ee adeega saadka oo aan u kaydino macaamiisha.\nZhangjiagang Fortune Chemical Co., Ltd waxay leedahay koox farsamo oo xoog leh warshadaha, tobanaan sano oo khibrad xirfadeed ah, heer naqshadeyn heer sare ah, abuurista tayo sare leh qalab caqli badan.Waxaan adeegsanaa nidaamyo naqshad casri ah iyo adeegsiga sareynta maaraynta tayada caalamiga ah ee ISO9001. system management. Shirkadeena waxay ku takhasustay soo saarida qalab waxqabad sare leh, xoog farsamo oo xoog leh, awoodaha horumarineed ee xoogan, adeegyo farsamo oo wanaagsan.Waxaan ku adkeysaneeynaa tayada wax soo saarka oo aan si adag u xakameynaa geeddi socodka soo saarista, oo ay ka go'an tahay soo saarista dhammaan noocyada.Waxay horay u tahay -sale ama iibka kadib, waxaan ku siin doonnaa adeegga ugu fiican si aan kuu ogeysiinno una adeegsanno badeecadeenna si ka dhakhso badan.\nProducts Hordhac Kooban\nWakiilka De-hawada / dheellitirka ku leh qashin-qubka, maqaarka iyo dahaadhka derbiga\nSifeeyaha qashinka iyo qodista saliidda\nElastomer ee PU; daweynta wakiilka Polyurea & epoxy resinU\nElastomer ee PU; daawo ku daaweynaya Polyurea & epoxy cusbi\nTris (2-chloropropyl) fosfate (TCPP)\nDaahida ololka ee xummada adag ee PU iyo thermoplastics\nDaahida ololka ee heerkulbeegga, xumbo adag PET & PU\nTris (2-chloroethyl) fosfate (TCEP)\nDib-u-dhaca ololka ee maadada phenolic iyo polyvinyl chloride\nMidab ka-hortagayaasha fiilooyinka iyo polymerka kale; Soosaarida sunta cayayaanka & dawooyinka\nPhosphate Tricresyl (TCP)\nWakiilka ka-hortagga duugga ah ee dareeraha nitrocellulose iyo saliidda saliidda\nDib-u-haynta ololka ee caag-gacmeed, PVC iyo fiilooyin\nTris (1,3-dichloro-2-propyl) fosfate (TDCP)\nXakamaynta ololka ee xaydha PVC, epoxy resin, cusbada phenolic iyo PU\nPhohenfa Triphenyl (TPP)\nDib-u-dhaca ololka ee amooniyam / acetate iyo cusbada vinyl-ka\nXidhmooyinka ku jira rinjiyeyaasha ka hortagga waxyeellaynta badda iyo tuurista saxda ah